title: Marco Kotilainen

text: Marco Esko Alexis Kotilainen (s. 28. toukokuuta 1986 Göteborg, Ruotsi) on ruotsalainen jalkapalloilija. Hän on pelipaikaltaan keskikenttäpelaaja.


title: Marco Kotilainen

text: Kotilainen on göteborgilaisen Gunnilse IS:n kasvatti. Hän debytoi miesten sarjoissa Ruotsin 2. divisioonassa kaudella 2003. Kesällä 2006 Kotilainen oli lähellä sopimusta Espanjan pääsarjaseura Real Betisiin, mutta lopulta neuvotteluyhteys seuran ja agentin välillä katkesi. Loppuvuodesta hän oli testissä myös SD Eibarissa ja Malmö FF:ssä. Lopulta Kotilainen solmi kaudeksi 2007 sopimuksen Úrvalsdeildissä pelanneen Keflavíkin kanssa, jossa hän pääsi pelaamaan UEFA Cupin ensimmäisellä karsintakierroksella.


title: Marco Kotilainen

text:
Vuonna 2008 hän palasi kasvattajaseuraansa Gunnilse IS:iin. Toisella kaudellaan Kotilainen valittiin 2. divisioonan lohkonsa parhaaksi keskikenttäpelaajaksi. Onnistunut kausi johti kolmivuotiseen sopimukseen Superettanissa pelanneeseen Assyriska FF:iin. Uudessa seurassa Kotilaisen peliaika jäi suhteellisen vähälle, joten sopimus katkaistiin kesken ja hän palasi takaisin Gunnilse IS:n riveihin.
Heinäkuussa 2011 hän siirtyi Ykkösen PK-35 Vantaaseen. Kotilainen esitti vakuuttavia otteita heti alusta asti ja hänet valittiin heinäkuun kuukauden pelaajaksi. Seura halusi jatkaa hänen sopimustaan ensi kaudellekin, mutta Kotilainen päätti etsiä uutta seuraa. Hän kävi kotimaansa Varbergs BoIS:n testissä ja haki myös pelipaikkaa Espanjasta.


title: Marco Kotilainen

text: Kotilainen palasi kilpasarjoihin vuoden 2013 alussa, solmittuaan sopimuksen Ruotsin 1. divisioonan Qviding FIF:n kanssa. Kaudella 2014 hän oli kahdeksalla maalillaan joukkueensa paras maalintekijä.


title: Marco Kotilainen

text: Kotilainen on edustanut Ruotsin poikamaajoukkueita vuosina 2001–2004 yhteensä 23 kertaa, onnistuen maalinteossa seitsemästi.


title: Dāl

text: Dāl () on arabialaisen kirjaimiston kahdeksas kirjain. Se vastaa heprealaisen kirjaimiston kirjainta dalet (ד). Kirjaimen äännearvo on arabiassa ja persiassa . Dālin itsenäinen muoto on د, ja sanan keskellä se liiteteään viivalla edeltävään kirjaimeen (esim. لد "ld"). Dālia ei koskaan liitetä seuraavaan kirjaimeen.


title: Dāl

text: Arabialaisen kirjaimiston yhdeksäs kirjain ḏāl (ذ) on muodostettu lisäämällä piste dāl-kirjaimen päälle. Urdussa ja pandžabissa käytetään tarkkeellista ḍāl-kirjainta (ڈ) kuvaamaan retrofleksistä d-äännettä . Sindhissä käytetään kuutta erilaista varianttia dāl-kirjaimesta: dāl (د) , dhāl (ڌ) , ḍāl (ڊ) , d̤āl (ڏ) , ḍhāl (ڍ)  ja zāl (ذ) .


title: Clément Turpin

text: Clément Turpin (s. 16. toukokuuta 1982 Oullins, Ranska) on ranskalainen jalkapalloerotuomari. Hän on toiminut kansainvälisenä tuomarina vuodesta 2010 lähtien.


title: Fort Sumner (New Mexico)

text: Fort Sumner on paikkakunta De Bacan piirikunnassa New Mexicossa Yhdysvalloissa. Fort Sumner sijaitsee noin 6,5 kilometrin päässä samannimisestä sotilastukikohdasta, joka lakkautettiin 1868. Fort Sumner on ollut piirikunnan pääkaupunki vuodesta 1917. Fort Sumnerin asukasluku on noin 1 000 (2010). Asukasluku on ollut laskeva, sillä vuonna 2010 asukasluku oli noin 17 % alempi kuin vuonna 2000.


title: Fort Sumner (New Mexico)

text: Fort Sumner on tunnettu muun muassa Billy the Kidin kuolinpaikkana.


title: Fort Sumner (New Mexico)

text: Kenraali James H. Carleton perusti Fort Sumnerin sotilastukikohdan vuonna 1862 Bosque Redondossa. Carleton nimesi tukikohdan eversti Edwin Vose Sumnerin mukaan Fort Sumneriksi. Tukikohtaa kutsutaan joskus nimellä "Old Fort Sumner" erotukseksi nykyisestä kylästä. Bosque Redondo rakennettiin intiaanireservaatiksi. Reservaatissa intiaanit oli tarkoitus käännyttää maanviljelijöiksi. Vuonna 1868 liittohallitus tunnusti reservaatin olleen vakava epäonnistuminen ja lakkautti sen samana vuonna.


title: Fort Sumner (New Mexico)

text: Tukikohta ja sen rakennukset myytiin Lucien Maxwellille vuonna 1870, ja hän muutti sinne perheineen. Palvelijat ja työväki seurasivat mukana. Vuonna 1872 paikassa asui jo 250 henkeä. Maxwell oli huomattava maanomistaja ja tilallinen New Mexicossa. Maxwellin tilan ympäristöön alkoi kehittyä asutusta. Nimenä tällä asutuksella oli edelleen Fort Sumner.


title: Fort Sumner (New Mexico)

text: Lucien Maxwellin kuoleman jälkeen 1875 hänen poikansa Pete Maxwell jatkoi tilan hoitamista. Pete Maxwell asui Old Fort Sumnerissa vuoteen 1884 asti. New England Cattle Company osti tukikohdan rakennukset Pete Maxwelliltä. Pecosjoen tulva vuonna 1889 tuhosi osittain rakennuksia. Cattle Company hylkäsi tukikohdan. Kun rakennukset alkoivat rapistua, asukkaat siirtyivät hieman etelämmäs, paikkaan, joka nimettiin myös Fort Sumneriksi. Sunnyside oli toinen taajama lähistöllä. Myrskyn tuhottua Sunnysiden asutuksen vuonna 1908 sen asukkaat liittyivät Fort Sumneriin vuonna 1909 ja muodostivat näin nykyisen Fort Sumnerin.


title: Fort Sumner (New Mexico)

text: Fort Sumner sijaitsee valtatie 60:n varrella, puolivälissä Albuquerquen ja Lubbockin (Texas) kaupunkeja. Kumpaankin kaupunkiin on matkaa noin 257 kilometriä.


title: Fort Sumner (New Mexico)

text: Pecos River virtaa lähistöllä. Joen rantoja pitkin voi vaeltaa. Sumner Lake State Park, joka sijaitsee noin 24 kilometrin päässä kylästä, tarjoaa kalastus- ja leirintämahdollisuuksia.


title: Fort Sumner (New Mexico)

text: Runsaan 3 kilometrin etäisyydellä Fort Sumnerista sijaitsee Bosque Redondo Lake Park. Järvestä voi kalastaa monneja. Alueella on myös leirintäpaikkoja.


title: Fort Sumner (New Mexico)

text: Fort Sumnerin alueella kesäkuukaudet ovat kuumia, talvikuukaudet viileitä. Korkein mitattu lämpötila on 43 °C ja alin −33 °C.


title: Fort Sumner (New Mexico)

text: Karjankasvatus ja sinimailasen eli alfalfan viljely ovat alueen pääelinkeinot.


title: Fort Sumner (New Mexico)

text: The Bosque Redondo Memorial -muistomerkki, joka sijaitsee Fort Sumner Parkissa noin 6,5 kilometriä kylän keskustasta kaakkoon, kunnioittaa noin 9 000 navajon ja 500 mescalero-apassin kokemaa vainoa ja kärsimystä. Vuosina 1863–1868 liittohallitus vangitsi intiaaneja Redondo Bosquen reservaattiin Fort Sumnerissa.


title: Fort Sumner (New Mexico)

text: Fort Sumner Parkissa sijaitsee myös Old Fort Sumner Museum. Museoon on kerätty ihmiskäden töitä, valokuvia ja dokumentteja vuodesta 1865 alkaen. Museon takana olevalla hautausmaalla ovat muun muassa Billy the Kidin ja Lucien Maxwellin viimeiset leposijat. Seriffi Pat Garrett ampui Billy the Kidin Pete Maxwellin talossa heinäkuussa 1881. Talo oli aiemmin ollut kasarmina tukikohdan upseerien käytössä.


title: Fort Sumner (New Mexico)

text: Billy the Kid Museumissa Fort Sumnerin keskustassa voi tutustua muun muassa Billy the Kidin kivääriin, antiikkiautoihin ja hevosvetoisiin ruumisvaunuihin.


title: Fort Sumner (New Mexico)

text: Fort Sumnerissa on taidegallerioita, antiikkiliikkeitä, lahjatavarakauppoja, ruokapaikkoja ja kahviloita.


title: Emi Koussi

text: Emi Koussi on Tibestivuoristoon kuuluva suuri kilpitulivuori Pohjois-Tšadissa, keskellä Saharan autiomaata. Se nousee 3 415 metriä merenpinnasta ja on siten Tšadin ja koko Saharan alueen korkein huippu. Vuoren loivarinteinen keila on halkaisijaltaan 60–80 kilometriä ja koostuu pääosin trakyytista. Se kohoaa 2 300 metrin korkeudelle ympäröivältä hiekkakivitasangolta, joka on kerrostunut liitukaudella ja paleotsooisella maailmankaudella. Massiivi muodostui 2,42–1,32 miljoonaa vuotta sitten, kun maanpinnalle purkautui räjähdysmäisesti ignimbriittejä ja suhteellisen juoksevaa laavaa kuumasta kohdasta Maan vaipassa.


title: Emi Koussi

text: Emi Koussilla ei ole havaittu vulkaanista toimintaa, mutta sen etelälaidalla on geotermisesti aktiivinen alue "Yi-Yerra". Tutkijat eivät ole pystyneet selvittämään, milloin tulivuori on purkautunut viimeksi. Sen huipulla on kaksi sisäkkäistä, halkaisijaltaan 12–15 kilometrin mittaista kalderaa, joiden eteläreunalla vuoren korkein kohta sijaitsee. Kalderojen sisäpuolella on useita räjähdyskraattereita ja doomeja. Viimeisimmässä purkauksessa niihin muodostui kolme maaria ja lukemattomia basalttisia kuonakeiloja sekä niihin liittyviä laavavirtoja. Kalderojen kaakkoisosassa sijaitsee niitä nuorempi, alle 2 miljoonaa vuotta vanha "Era Kohor" -kaldera, joka on 2–3 kilometriä leveä ja 350 metriä syvä.


title: Emi Koussi

text: Emi Koussilla ja Tibestivuoristossa on vain vähän kasvillisuutta, jonka varassa elää gaselleja, harjalampaita ja gepardeja. Niukan ravinnon vuoksi vuoristoa on kutsuttu ’nälän vuoriksi’. Syrjäisellä seudulla asuu tubu-kansan jäseniä ja sieltä on löydetty vanhoja luolamaalauksia.


title: Emi Koussi

text: Emi Koussin on arveltu muistuttavan Marsissa sijaitsevaa Elysium Monsia. Marsissa tulivuorten rinteet ovat kuitenkin sileämmät kuin Maassa, jossa virtaava vesi kuluttaa niihin matalia laaksoja.


title: Lallukan talo

text: Lallukan talo on Viipurin Repolan kaupunginosassa sijaitseva vuonna 1906 valmistunut liike- ja asuinrakennus, jossa toimii nykyään muun muassa Taidekeskus Salmelan ylläpitämä suomalainen taiteilijaresidenssi. Talon on suunnitellut arkkitehti Allan Schulman. Sitä on sanottu yhdeksi Viipurin kauneimmista rakennuksista.


title: Lallukan talo

text: Tyylisuunnaltaan kansallisromantiikkaa edustava rakennus valmistui Repolankadun (nyk. Vokzalnaja ulitsa) ja silloisen Viskaalinkadun (myöh. Lallukankatu, nyk. Majakovskogo ulitsa) kulmaan kauppaneuvos Juho Lallukan omistaman Häkli, Lallukka ja Kumpp. Oy:n uudeksi toimitaloksi. Arkkitehti Schulmanin lisäksi Lallukan tiedetään itse osallistuneen aktiivisesti talon suunnitteluun. Rakennuksen katutasossa oli yrityksen toimitiloja ja Juho Lallukka asui perheineen toisen kerroksen kulmahuoneistossa.


title: Lallukan talo

text: Pääsisäänkäynnin sekä sisäpihalle vievän portin molempia puolia koristivat kuvanveistäjä Eemil Halosen tekemät ihmisfiguurit ja sisätiloissa puolestaan oli lukuisten suomalaisten taidemaalarien teoksia. Halosen veistokset eivät enää ole paikoillaan, mutta "Viljelijän vaimo" -niminen naishahmo on nykyään sijoitettuna Monrepos’n puistoon Viipurin Linnasaareen.


title: Lallukan talo

text: Vuonna 2006 Lallukan taloon päätettiin perustaa suomalainen taiteilijaresidenssi. Rakennuksen julkisivua entisöitiin aluksi Venäjän kulttuuriministeriön valvonnassa ja vuosina 2008–2010 Lallukan perheen asuinhuoneistossa tehtiin Arkkitehtitoimisto Riitta Vesalan suunnittelema remontointi taiteilijahuoneistoksi. Residenssi sisustettiin suomalaisen Artekin huonekaluilla. Wiipurin taiteilijaresidenssiksi nimetty huoneisto vihittiin käyttöön huhtikuussa 2010. Taidekeskus Salmelan käynnistämää hanketta tuki myös Alfred Kordelinin säätiö.


title: Ignimbriitti

text: Ignimbriitti on tulivuorenpurkauksen muodostama pyroklastinen virtakerrostuma, joka sisältää runsaasti hohkakiveä. Pyroklastinen virtakerrostuma syntyy lähellä maanpintaa virtaavasta vulkaanisesta aineksesta, jossa on suuri määrä kiinteitä kappaleita verrattuna kaasujen määrään. Joskus tämä aines voi olla niin kuumaa, että sen sisältämät kappaleet sulautuvat yhteen tiiviiksi kiveksi "hitsautuneeksi tuffiksi". Ignimbriittejä muodostuu räjähdysmäisissä purkauksissa, jotka synnyttävät myös kalderoja.


title: DynaRig

text: DynaRig tai DynaShip on 2000-luvun tekniikkaa hyödyntävä nykyaikaisten purjealusten rakenneratkaisu, josta puuttuu kokonaan mastoja tukeva köysistö eli takila. Aluksen mastot ovat itsekantavia ja tietokoneohjattuja. Mastot on laakeroitu tyvestään, ja niitä käännetään purjeineen hydraulijärjestelmällä. Näin purjeet voidaan suunnata niin, että ne saavat optimaalisesti voimaa tuulesta. Kun purjeet eivät ole esillä, ne ovat säilössä maston sisällä.


title: DynaRig

text: Hiilikuitujen avulla riittävän kevyiksi saaduissa DynaRig-mastoissa on aerodynaamisesti kaarevat vaakatuet, joiden varaan purjeet avataan. Purjeet saadaan mastojen sisältä käyttöön kuudessa minuutissa. Purjeiden reivaus tapahtuu kelaamalla levitetty purje vaakasuoraan maston keskelle. DynaRigin ansiosta saman maston purjeet toimivat suurena yhtenäisenä aerodynaamisena pintana, koska raakapuita tai puomeja vastaavien vaakatukien ja purjeiden väliin ei jää aukkoja. Purjeiden kääntökulma säädetään hydraulisesti tietokonejärjestelmällä. Koska takilaa (rikiä) eli köysistöä ei ole, mastoja ja samalla niissä kiinni olevia vaakatukia voidaan kiertää vapaasti. Purjeiden tukivarsissa on lukuisia kuituoptisia sensoreita, joiden avulla saadaan laitteistolle tietoa siitä, miten tuuli käyttäytyy purjeissa. DynaRig yhdistää pitkittäispurjeen hyvät luovimisominaisuudet raakapurjeiden tehokkuuteen.


title: DynaRig

text: Modernin purjetekniikan kehitti saksalainen insinööri Wilhelm Prölss jo 1960-luvun lopulla ja 1970-luvun alussa. Prölss oli öljy-yhtiö Shellin palveluksessa 30 vuotta, ja 1970-luvun öljykriisin aikana hän kehitti työnantajalleen rahtilaivaa, joka hyödyntäisi vapaasti seisovia pyöriviä purjeita. Prölssin idea jäi toteutumatta muun muassa silloisen kehittymättömän teknologian vuoksi. Mastot olivat liian painavia, ja sen ajan tekniikalla hydrauliikka oli vielä liian epäluotettavaa. Kun öljykriisi hellitti, pienet polttoainekustannukset eivät suosineet purjerahtilaivan kehitystyötä.


title: DynaRig

text: Myöhemmin Prölss perusti kumppaneidensa Frank K. Schallenbergerin ja kapteeni Jens Blochin kanssa Dynaship Corporation -yrityksen. Kun Prölss kuoli vuonna 1976, DynaRigin suunnitelmat ja dokumentit jäivät Jens Blochin haltuun. Jatkokehitys ja toteutus tapahtui vasta 2000-luvulla, kun miljardööri, sijoittaja ja innokas purjehtija Tom Perkins yhdessä laivanrakentajaystävänsä Fabio Perinin kanssa ryhtyi toimeen DynaRig-järjestelmää käyttävän "Maltese Falcon" -purjealuksen rakentamiseksi. Laivan rakentamiseen osallistui alankomaalaisen Dykstra Naval Architectsin laivasuunnittelijoita.


title: DynaRig

text: Kulutustuotteista kuljetetaan laivarahtina edelleen pääosa eli 90 prosenttia. Vuodesta 1970 merikuljetusten määrä on kasvanut 400 prosenttia. Tämä on paha ympäristöongelma, sillä pelkästään 16 suurinta konttialusta tuottaa vuosittain yhteensä saman verran rikkisaasteita kuin 800 miljoonaa autoa. Suurten rahtialuksien polttoaineina käytetään lähinnä jalostusjätettä eli paljon autojen polttoainetta vahingollisempaa bunkkeriöljyä (). Koska laivojen päästöjä on alettu rajoittaa (muun muassa SECA eli ECA, ) ja polttoainekustannukset samaan aikaan nousevat, voi uusi purjetekniikka jo houkutella. Esimerkiksi Dykstra on jo kehittänyt suunnitelmia uudenaikaisia Ecoliner-rahtialuksia varten. Vaikka Prölss arvioi väärin rahtilaivavarustamojen halukkuuden kokeilla uudenaikaisilla purjelaivoilla, ideaa ei ole unohdettu.


title: DynaRig

text: DynaRig on toteutettu ja todettu toimivaksi vuonna 2006 valmistuneessa 88 metriä pitkässä "Maltese Falcon" -nimisessä kolmimastoisessa huvipurressa. Sen mastot ovat noin 58 metriä korkeat pohjalaakereista mitattuina, ja purjeiden kokonaispinta-ala on 2 400 neliömetriä. Myöhemmin paljastui, että suunnitteilla oli myös suurempi ja paranneltu versio.


title: DynaRig

text: Hollantilainen laivanvarustamo Oceanco paljasti syksyllä 2016 uuden kolmimastoisen Y712-huvipurren. Se on 106 metriä pitkä eli huomattavasti suurempi kuin "Maltese Falcon". Myöhemmin alus sai nimekseen "Black Pearl".


title: DynaRig

text: Lloyd's Register ilmoitti loppukesästä 2017 liittyneensä hankkeeseen, jonka tarkoituksena on rakentaa maailman suurin kestävää kehitystä tukeva "Quadriga"-niminen purjerahtilaiva. Tällaisella aluksella voidaan tulevaisuudessa toimittaa tuotteita, muun muassa autoja, merikuljetuksina luontoa säästäen. Jos suunnitelma myös toteutuu, "Quadrigassa" on neljä DynaRig-mastoa, se on 170 metriä pitkä ja se hyödyntää hybridi-propulsio-tekniikkaa eli purjevoiman lisäksi siinä on dieselsähköinen voimansiirto sekä tehohuippuja tasaava akusto. Aluksen nopeus on 10–12 solmua, ja nopeutta pyritään myöhemmin nostamaan 14–16 solmuun. IMO:n tavoite on saada maailmanlaajuisesti vähennettyä puolet laivaliikenteen hiilidioksidipäästöistä, eikä tavoitetta pystytä saavuttamaan ilman merkittäviä muutoksia. Tuulivoimaa siis tarvitaan.


title: Linnoitus (Viipuri)

text: Linnoitus oli yksi Viipurin vanhoista suomalaisista kaupunginosista. Se käsitti keskiajalla rakennetun Viipurin kaupunginmuurin sisäpuolelle jääneen alueen, joka sijaitsi kaupunginniemellä Salakkalahden ja Viipurinlahden välissä sekä muutamia muurin itäpuolisia kortteleita. Myös Viipurin linnan laskettiin kuuluvan Linnoituksen kaupunginosaan. 1860-luvulla tapahtuneen kaupunginmuurin purkamisen jälkeen Linnoitus rajoittui pohjoisessa Salakkalahden ja idässä Pantsarlahden kaupunginosiin.


title: Linnoitus (Viipuri)

text: Vuoden 1930 väestönlaskennassa Linnoituksessa oli 4 519 asukasta, joista 3 551 oli suomenkielisiä, 544 ruotsinkielisiä ja 424 muunkielisiä.


title: Linnoitus (Viipuri)

text: Linnoituksen kaupunginosan alueesta puhutaan nykyisin myös Viipurin vanhana kaupunkina. Alueen rakennuskanta on pääosin peräisin Suomen itsenäisyyttä edeltävältä ajalta ja vanhimmat jopa keskiajalta. Linnoituksen pääkadut kulkevat luoteesta kaakkoon, ja niihin risteää kapeita poikkikatuja. Vielä ennen Neuvostoliiton aikaa kaduilla oli vanhat keskiajalta periytyvät nimet, joita olivat esimerkiksi keskiajalla toimineisiin luostareihin viitanneet Mustain- ja Harmaidenveljestenkadut. 1800- ja 1900-lukujen vaihteessa Viipurin painopisteen siirryttyä uusiin itäisiin kaupunginosiin Linnoituksen alue alkoi jäädä lähinnä asuin- ja virastokaupunginosaksi. 1900-luvun alkuvuosikymmeninä Linnoitukseen valmistui merkittäviä julkisia rakennuksia, kuten Alvar Aallon suunnittelema kaupunginkirjasto ja Uno Ullbergin piirtämä taidemuseo.


title: Linnoitus (Viipuri)

text: Useat alueen rakennukset ovat viime vuosikymmenten aikana päässeet rapistumaan erittäin huonoon kuntoon ja niitä on jopa romahtanut. Lisäksi kaupunginosaa uhkaa rakennuskeinottelu, vaikka Viipuri on julistettu yhdeksi Venäjän neljästäkymmenestäyhdestä historiallisesta kaupungista. Linnoituksen alueelle on viime vuosina rakennettu vanhaan rakennuskantaan täysin sopimattomia uudisrakennuksia.


title: Särkijärvi (Eura)

text: Särkijärvi on pieni suolampi, joka sijaitsee Eurassa Mestilän kylässä Satakunnassa ja kuuluu Eurajoen vesistön Vähäjärven valuma-alueeseen.


title: Särkijärvi (Eura)

text: Järven pinta-ala on 6,3 hehtaaria ja sen halkaisija on 300 metriä. Rantaviivaa on siten vain kilometrin, joka puoliksi avosuota ja moreenipohjaista metsämaata.


title: Särkijärvi (Eura)

text: Järven itäreunasta laskee oja Lamminjärveen. Läheinen Särkijärvensuo on ojitettu kokonaan ja kaksi sen laskuojaa kulkee Särkijärven kautta.


title: Königsberg-luokka (risteilijä, 1915)

text: Königsberg-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului neljä vuoden 1913 laivasto-ohjelman mukaan valmistettua alusta. Luokan alukset nimettiin sodan alussa upotettujen alusten mukaan.


title: Hubert Maga

text: Coutoucou Hubert Maga (10. elokuuta 1916 Parakou, Dahomey – 8. toukokuuta 2000 Cotonou, Benin) oli dahomeylainen poliitikko, joka toimi Dahomeyn (vuodesta 1975 Benin) presidenttinä 1960–1963 ja uudelleen 1970–1972.


title: Hubert Maga

text: Maanviljelijäperheen poika Maga opiskeli opettajaksi ja toimi rehtorina ja Dahomeyn opettajajärjestön johtajana. Hänet valittiin 1951 Dahomeyn edustajaksi Ranskan kansalliskokoukseen. Hän ei halunnut liittyä mihinkään Ranskan puolueista, vaan toimi itsenäisten siirtomaaedustajien ryhmässä ("Indépendents d’outre-mer"). Maga valittiin Dahomeyn paikallishallituksen työministeriksi 1957 ja kaksi vuotta myöhemmin pääministeriksi. Hänen monesta puolueesta yhdistynyt "Parti dahoméen de l’unité" (PDU) -puolueensa sai vuoden 1960 vaaleissa vaalitavan ansiosta haltuunsa sekä lainsäädäntö- että toimeenpanovallan vasta itsenäistyneessä maassa. Maga yhdisti Dahomeyn löyhään liittoon Nigerin, Norsunluurannikon ja Ylä-Voltan (nyk. Burkina Faso) kanssa.


title: Hubert Maga

text: Magan syrjäytti 1963 vallankaappauksessa armeijan esikuntapäällikkö Christophe Soglo, mutta nimitti hänet hallituksensa ministeriksi. Pian Soglo kuitenkin syytti Magaa itseensä kohdistuneesta murhayrityksestä ja korruptiosta. Maga oli vangittuna vuoteen 1965 asti ja sitten maanpaossa vuoteen 1970 asti, ensin Togossa ja sitten Ranskassa.


title: Hubert Maga

text: Vuonna 1970 Maga palasi kotimaahansa johtamaan kolmen hengen presidenttineuvostoa, jonka muut jäsenet olivat Justin Ahomadégbé-Tomêtin ja Sourou Migan Apithy. Kahta vuotta myöhemmin, kun presidenttivuorossa oli Ahomadégbé, tämän hallinnon kumosi Mathieu Kérékou. Maga ja muut kolmikon jäsenet pidettiin kotiarestissa vuoteen 1981 saakka, minkä jälkeen Maga ei enää palannut julkisiin tehtäviin.


title: Stevie Young

text: Stevie Young (s. 11. joulukuuta 1956) on australialaisen rockyhtye AC/DC:n rytmikitaristi. Hän korvasi sairastumisen takia yhtyeen jättäneen Malcolm Youngin syyskuussa 2014. Hän soitti AC/DC:n marraskuussa 2014 julkaistulla 17. studioalbumilla "Rock or Bust", sekä oli mukana kiertueella vuonna 2015.


title: Stevie Young

text: Stevie Young on Malcolm ja Angus Youngin veljenpoika. Stevie tuurasi Malcolmia lyhyen aikaa myös vuoden 1988 Amerikan-kiertueella, jolloin Malcolm oli alkoholivieroituksessa.


title: Billy Idol (albumi)

text: Billy Idol on englantilaisen rocklaulaja Billy Idolin ensimmäinen studioalbumi. Se julkaistiin heinäkuussa 1982 levymerkillä Chrysalis Records.


title: Billy Idol (albumi)

text: A-puoli


title: Billy Idol (albumi)

text: B-puoli


title: Ḏāl

text: Ḏāl eli dhāl tai ẕāl (, ) on arabialaisen kirjaimiston yhdeksäs kirjain. Se on muodostettu lisäämällä piste dāl-kirjaimen (د) päälle. Kirjaimen äännearvo arabiassa on . Persiassa ja monissa sen aakkostoa mukailevissa kielissä, kuten urdussa, pandžabissa ja sindhissä, ḏāl äännetään ja translitteroidaan "ẕ".


title: Sarvipiispanhattu

text: Sarvipiispanhattu ("Astrophytum capricorne") on piispanhattujen sukuun kuuluva kaktuskasvilaji.


title: Sarvipiispanhattu

text: Sarvipiispanhattu on pallomainen, 10-25 cm korkeaksi kasvava, vihreä, ja pinnaltaan valkoisten solukarvojen (trikoomien) muodostamien tupsujen peittämä. Varsiuurteiden väleissä on seitsemän tai kahdeksan hyvin terävää harjannetta. Areolit eli kääpiöversot ovat pyöreitä ja niissä on viidestä kymmeneen keltaista tai ruskeanmustaa piikkiä, jotka ovat mutkittelevia, litistyneitä, hieman taipuisia ja kolmesta seitsemään sentin pituisia. Kukat ovat neljästä kuuteen cm leveitä, keltakehäisiä, kehän nielu on punertava. Kukassa on makea tuoksu. Hedelmä avautuu tyvestään.


title: Sarvipiispanhattu

text: Sarvipiispanhattu on kotoisin Chihuahuan aavikolta Pohjois-Meksikosta.


title: Sarvipiispanhattu

text: Sarvipiispanhattua viljellään koristekasviksi, ja sitä näkee silloin tällöin kukkakaupoissa.


title: Rebel Yell

text: Rebel Yell on englantilaisen rocklaulaja Billy Idolin toinen studioalbumi. Se julkaistiin marraskuussa 1983 levymerkillä Chrystalis Records.


title: Rebel Yell

text: Albumilta julkaistiin singlet "Catch My Fall", "Flesh for Fantasy", "Eyes Without a Face" ja "Rebel Yell".


title: Rebel Yell

text: A-puoli


title: Rebel Yell

text: B-puoli


title: Rā’

text: Rā’ (, ) on arabialaisen kirjaimiston kymmenes kirjain. Se vastaa heprealaisen kirjaimiston kirjainta reš (ר). Kirjaimen äännearvo arabiassa ja persiassa on ja pandžabissa .


title: Rā’

text: Rā’n itsenäinen muoto on ر, ja sanan keskellä se liittyy viivalla edelliseen kirjaimeen (esim. لر "lr"). Rā’-kirjainta ei koskaan liitetä sitä seuraavaan kirjaimeen.


title: Rā’

text: Monissa kielessä käytetään rā’-kirjaimen muunnelmaa arabian äänteistöstä puuttuvan retrofleksisen -äänteen esittämiseen. Urdussa ja pandžabissa retrofleksiäänne merkitään lisäämällä rā’n päälle ṭā’-kirjaimen muotoinen tarke (ڑ), kurdissa käytetään v:n muotoista tarketta (ڒ), sindhissä rā’n päälle lisätään neljä pistettä (ڙ) ja paštussa rā’n alapuolelle piirretään pieni ympyrä (ړ). Arabian kirjain zāī (ز) ja persian že (ژ) on myös muodostettu rā’n pohjalta.


title: Allärs – Allmän tesaurus på svenska

text: Allärs on YSAn eli Yleisen suomalaisen asiasanaston ruotsinkielinen käännös, joka kattaa kaikki aihealueet. Toisin kuin YSA, Allärs on kaksikielinen (suomen- ja ruotsinkielinen). Tesaurusta kontrolloidaan niin, että jokaisen ruotsinkielisen termin rinnalta löytyy suomenkielinen vastine. Allärsin uusista sanoista vastaa Åbo Akademin kirjasto. Allärsiä käytetään eri aineistojen asiasanoitusta ja hakua varten. ALLÄRS on laadittu suomenkielisen tesauruksen laatimis- ja ylläpito-ohjeiden (SFS 5471) mukaan.


title: Allärs – Allmän tesaurus på svenska

text: Allärs on käytettävissä Kansalliskirjaston Finto-palvelun kautta.


title: Täpläpiispanhattu

text: Täpläpiispanhattu ("Astrophytum myriostigma") on piispanhattujen sukuun kuuluva kaktuskasvilaji.


title: Täpläpiispanhattu

text: Täpläpiispanhattu pysyy pallomaisena tai kasvaa lieriömäiseksi, 10-25 cm:n korkuiseksi. Se näyttää vaalealta, sillä sen pinnalla on runsaasti valkoisten solukarvojen (trikoomien) tupsuja. Uurteiden väliset harjanteet ova leveän kolmiomaisia poikkileikkaukseltaan, ja niitä on tavallisesti viisi. Areolit ovat pyöreitä ja piikittömiä. Kukat ovat keltakehäisiä ja punanieluisia, kuusi tai seitsemän senttiä pitkiä. Hedelmä avautuu tähden muotoiseksi.


title: Täpläpiispanhattu

text: Täpläpiispanhatun kotimaa on Meksikon pohjois- ja keskiosissa, pääasiassa Chihuahuan aavikolla.


title: Täpläpiispanhattu

text: Koristekasvina, meillä huonekasvina.


title: Steve Kekana

text: Steve Tebogo Kekana (s. 16. syyskuuta 1958 Transvaalin provinssi) on eteläafrikkalainen laulaja-lauluntekijä. Kotimaansa ulkopuolella hänet tunnetaan parhaiten vuonna 1980 julkaistusta reggaehitistä ”Raising My Family”, joka oli myös Suomessa singlelistan ykkönen helmi- ja maaliskuussa 1982. Kekana esiintyi Helsingissä Tavastia-klubilla kesäkuussa 1982.


title: Steve Kekana

text: Kekana on musiikkiuransa ohella opiskellut juristiksi. Hän on ollut lapsesta saakka sokea.


title: Tähtipiispanhattu

text: Tähtipiispanhattu ("Astrophytum ornatum") on piispanhattujen sukuun kuuluva kaktuskasvilaji.


title: Tähtipiispanhattu

text: Tähtipiispanhattu on muodoltaan pallomainen tai lieriömäinen ja kasvaa 30-100 cm:n korkuiseksi. Sen pinta on tummanvihreä ja siellä täällä on solukarvojen (trikoomien) muodostamia valkoisia tai keltaisia tupsuja. Varsi on tavallisesti kahdeksanharjuinen, harjut ovat toisinaan kierteisiä ja hyvin teräviä. Areoleissa on kellertävää villamaista karvaa, myöhemmin areolit usein kaljuuntuvat. Piikit ovat tukevia, keltaisia ja ruskehtaviksi tai harmaiksi muuttuvia. Keskipiikkejä on yksi, säteittäispiikkejä viidestä kymmeneen ja ne ovat litteitä. Kukat ovat kiiltävän keltakehäisiä ja seitsemän tai kahdeksan senttiä pitkiä. Hedelmä avautuu tyvestä keskiväliin asti niin että siitä muodostuu tähtimäinen.


title: Tähtipiispanhattu

text: Täpläpiispanhattu on kotoisin Keski-Meksikosta Querétaron ja Hidalgon osavaltioiden alueelta.


title: FS Croix du Sud (M646)

text: Croix du Sud (runkonumero M646) on Ranskan laivaston 1986 palvelukseen otettu Éridan-luokan miinantorjunta-alus ().


title: FS Croix du Sud (M646)

text: Alus tilattiin DCN:n Lorientin telakalta. Sen köli laskettiin 21. huhtikuuta 1982 ja alus laskettiin vesille 6. helmikuuta 1985. Alus otettiin palvelukseen 14. marraskuuta 1986.


title: FS Croix du Sud (M646)

text: Alus on vuonna 2014 edelleen aktiivipalveluksessa sijoitettuna Brestiin.


title: FS L'Aigle (M647)

text: L'Aigle (runkonumero M647) on Ranskan laivaston 1987 palvelukseen otettu Éridan-luokan miinantorjunta-alus ().


title: FS L'Aigle (M647)

text: Alus tilattiin DCN:n Lorientin telakalta. Sen köli laskettiin 1. joulukuuta 1982 ja alus laskettiin vesille 8. marraskuuta 1986. Alus otettiin palvelukseen 1. heinäkuuta 1987.


title: FS L'Aigle (M647)


title: FS Lyre (M648)

text: Lyre (runkonumero M648) on Ranskan laivaston 1987 palvelukseen otettu Éridan-luokan miinantorjunta-alus ().


title: FS Lyre (M648)

text: Alus tilattiin DCN:n Lorientin telakalta. Sen köli laskettiin 15. lokakuuta 1983 ja alus laskettiin vesille 15. marraskuuta 1986. Alus otettiin palvelukseen 16. joulukuuta 1987.


title: FS Lyre (M648)


title: Syklododekaani

text: Syklododekaani (CH) on sykloalkaaneihin kuuluva orgaaninen yhdiste. Yhdistettä voidaan käyttää muiden kemikaalien valmistamiseen.


title: Syklododekaani

text: Huoneenlämpötilassa syklododekaani on valkoista ja vahamaista kiinteää ainetta. Yhdiste ei liukene veteen, mutta liukenee useisiin orgaanisiin liuottimiin.


title: Syklododekaani

text: Syklododekaania valmistetaan pelkistämällä syklododekatrieeniä vedyn avulla. Katalyyttinä reaktiossa käytetään nikkeliä ja reaktio tapahtuu 200 °C:n lämpötilassa ja 10–15 bar paineessa.


title: Syklododekaani

text: Syklododekaania käytetään muiden yhdisteiden valmistukseen ja siitä saatavia yhdisteitä käytetään muun muassa polymeeriteollisuudessa lähtöaineina. Syklododekaani voidaan hapettaa ilman avulla boorihapon toimiessa katalyyttinä syklododekanolin ja syklododekanonin seokseksi. Näistä voidaan valmistaa edelleen muun muassa laurolaktaamia ja dodekaanidihappoa. Syklododekaania voidaan käyttää vanhojen, haurauiden ja helposti murentuvien materiaalien suojaukseen. Syklododekaanipinnoitus suojaa materiaaleja myös kosteudelta. Muita tähän tarkoitukseen käytettyjä yhdisteitä ovat muun muassa mentoli ja kamfeeni.


title: Zāī

text: Zāī (, ) on arabialaisen kirjaimiston 11. kirjain. Sen itsenäinen muoto on ز ja äännearvo . Zāī vastaa heprealaisen kirjaimiston kirjainta zajin (ז).


title: Zāī

text: Zāī on muodostettu lisäämällä piste arabialaiseen rā’-kirjaimeen (ر). Persiassa käytetty kirjain že (ژ) on vuorostaan tehty lisäämällä zāīn päälle kaksi pistettä.


title: Cactoideae

text: Cactoidae on suurin kaktuskasvien heimon (Cactaceae) alaheimoista.


title: Cactoideae

text: Alaheimon kasvit vaihtelevat suuresti ulkonäöltään (habitukseltaan); alaheimoon kuuluu puumaisia, pensasmaisia, mätästäviä, kiipeileviä ja päällyskasveina kasvavia (epifyyttisiä) kaktuksia. Niiden juuret ovat rihmamaisia tai mukulamaisia. Varret eivät tavallisesti ole nivelikkäitä ja ovat muodoltaan pallomaisia tai pylväsmäisiä (ja kaikkea siltä väliltä), pitkittäisuurteisia tai kyhmyisiä. Verson osa, johon kukat kehittyvät, voi olla erilaistunut ja erottuu tällöin kasvullisesta varren osasta; sitä sanotaan kefalioksi. Lehdet ovat alaheimon kasveilla hyvin surkastuneita tai puuttuvat kokonaan, eikä Opuntioideae-alaheimolle tyypillisiä väkäskarvoja (glokidioita) esiinny. Kukat ovat Cactoideae-alaheimossa perättömiä ja päivisin tai öisin kukkivia. Kukkapohjus on emin vartalon ympäriltä (perikarpelli) suomuinen tai paljas. Pohjuksen maljamainen osa on lyhyt tai pidentynyt. Hedelmät ovat avautumattomia tai avautuvia, meheviä tai kuivia sekä kooltaan ja muodoltaan vaihtelevia. Siemenet ovat niin ikään vaihtelevanlaisia, läpimitaltaan 0,4–5 mm, toisinaan lisäkkeellisiä, ja niiden kuori (testa) on rakenteeltaan vaihteleva.


title: Cactoideae

text: Cactoideae-alaheimon kasveja tavataan suurimmassa osassa Uutta maailmaa. Yksi laji, hiuskorallikaktus ("Rhipsalis baccifera"), on levinnyt myös Afrikkaan, Madagaskariin ja Intian valtameren saarille Sri Lankaa myöten.


title: Cactoideae

text: Cactoideae-alaheimossa on seuraavat yhdeksän tribusta:Myöhemmissä kladistisissa tutkimuksissa on tultu siihen tulokseen, että eteläamerikkalainen suku "Blossfeldia" on alaheimon alkukantaisin ja muodostaa evolutiivisessa puussa (kladogrammissa) ensimmäisenä eroavan haaran alaheimossa Cactoideae. Siksi sille on annettu oman tribuksen asema, Blossfeldieae. Em. tribusjaossa se on sisällytetty Notocacteae-tribukseen.


title: Hylocereeae

text: Hylocereeae on kaktuskasvien heimon Cactoideae-alahimoon kuuluva tribus.


title: Hylocereeae

text: Tribukseen kuuluvat kaktukset ovat kiipeileviä tai päällyskasveina kasvavia (epifyyttisiä) pensaita. Juuret ovat varteen kasvavia jälkijuuria (adventiivijuuria). Varret ovat litteitä tai muutamasärmäisiä; varressa ei ole erilaistunutta kukkaverso-osaa. Lehdet eivät ole silminnähtäviä. Kukat sijaitsevat varren sivulla lateraalisesti ja ovat keskikokoisia tai suuria. Kasvit kukkivat öisin tai toisinaan päivällä. Kukkapohjuksen areolit ovat paljaita, piikkisiä, sukasellisia tai karvaisia. Hedelmä on mehevä ja avautumaton. Siemenet ovat keskikokoisia tai isoja, kannattimen arpi (hilum) ja itureiän kohta (mikropyle) ovat yhtyneet, ja koko siementä peittää limainen vaippa.


title: Hylocereeae

text: Tribus kasvaa Keski-Amerikan trooppisissa metsissä.


title: Hylocereeae

text: Hylocereeae-tribukseen kuuluu kuusi sukua.


title: Brooklynissä kasvoi puu

text: Brooklynissä kasvoi puu ("A Tree Grows in Brooklyn"; myös "Betty Smith’s A Tree Grows in Brooklyn") on vuonna 1945 ensi-iltansa saanut Elia Kazanin ohjaama yhdysvaltalainen draamaelokuva, jonka pääosissa ovat Dorothy McGuire, Joan Blondell, James Dunn ja Lloyd Nolan. "Brooklynissä kasvoi puu" on ohjaaja Kazanin ensimmäinen ohjaustyö. "Brooklynissä kasvoi puu" on kehitystarina ja kertoo köyhästä irlantilaisesta Nolanin perheestä Brooklynin Williamsburgissa New Yorkissa 1900-luvun alussa.


title: Brooklynissä kasvoi puu

text: "Brooklynissä kasvoi puu" perustuu Betty Smithin romaaniin "Puu kasvaa Brooklynissä" (1943), jonka pohjalta Tess Slesinger ja Frank Davis laativat elokuvan käsikirjoituksen. Elokuvan tuottajana oli Louis D. Lighton ja tuotanto- ja levittäjäyhtiönä 20th Century Fox. Vuonna 2010 "Brooklynissä kasvoi puu" valittiin kulttuurisesti, historiallisesti tai esteettisesti merkittävänä elokuvana säilytettäväksi Yhdysvaltain kongressin kirjaston National Film Registryssä.


title: Brooklynissä kasvoi puu

text: "Brooklynissä kasvoi puu" sijoittuu 1900-luvun alun New Yorkiin, köyhään työläisten Brooklynin Williamsburgiin, jossa asuu ahkera mutta huono-onninen irlantilainen Nolanin perhe. Perheeseen kuuluvat horjumattomasti taloutta ylläpitävä Katie-äiti (Dorothy McGuire), rakastettu mutta alkoholiin menevä viihdetaiteilijana työskentelevä Johnny-isä (James Dunn), kirjallisuuden maailmaan hurahtanut teini-ikäinen Francie (Peggy Ann Garner) sekä kadut tunteva pikkuveli Neeley (Ted Donaldson). Säännöllisiä vierailuja tekevät rempseä ja kevytmielinen Sissy-täti (Joan Blondell) ja vanha isoäiti (Ferike Boros), ja myös uusi avulias korttelipoliisi McShane (Lloyd Nolan) tulee perheelle tutuksi.


title: Brooklynissä kasvoi puu

text: Katie-äiti yrittää saada rahaa perheelle kaikin eri tavoin, mutta Johnny-isä juo perheen pienet tulot. Konstaapeli McShane rakastuu Katieen ja järkyttyy saadessaan tietää, että Katie on avioliitossa alkoholiriippuvaisen miehen kanssa. Elokuvan keskushahmoksi nousee perheen 13-vuotias esikoistytär Francie, joka on huolissaan pihalla kasvavasta puusta, jota on jouduttu harventamaan. Katie närkästyy kuultuaan, että Sissy-sisar on ollut kolmesti naimisissa. Francie valehtelee päästäkseen haluamaansa kouluun, ja Johnny menehtyy työnhakureissulla. Johnnyn kuoleman aikaan Katie saa tietää olevansa raskaana. Keväällä syntyy tyttölapsi, ja pihalla sijaitseva puu rehottaa jälleen.


title: Brooklynissä kasvoi puu

text: Monet elokuvayhtiöt kilpailivat Betty Smithin romaanin "Puu kasvaa Brooklynissä" elokuvaoikeuksista ennen kuin romaani oli edes julkaistu. Elokuvayhtiö 20th Century Fox ja tuottaja Darryl F. Zanuck ostivat romaanin elokuvaoikeudet 55 000 dollarilla. Elokuvan pääosaan aiottiin palkata Alice Faye, mutta kun Faye ei ollut tavoitettavissa, Gene Tierney kiinnitettiin Katie Nolanin rooliin. Kun Tierney tuli raskaaksi, Dorothy McGuirelle annettiin Katie Nolanin rooli. Maaliskuussa 1944 elokuvan pääosissa huhuttiin olevan muun muassa Mary Anderson, Jeanne Crain ja Fred MacMurray. Huhtikuussa 1944 James Dunn palkattiin Johnny Nolanin rooliin, ja sivurooleissa olevat Ted Donaldson ja John Alexander lainattiin toisilta elokuvayhtiöiltä.


title: Brooklynissä kasvoi puu

text: "Brooklynissä kasvoi puu" -elokuvan kuvaukset alkoivat 1. toukokuuta 1944. Elokuva kuvattiin mustavalkoelokuvana 20th Century Foxin studioilla Los Angelesin Century Cityssä Kaliforniassa. Elokuvan kuvaukset saatiin päätökseen 2. elokuuta 1944. 20th Century Foxin johtajat olisivat halunneet kuvata elokuvan uudestaan Technicolor-elokuvausmenetelmällä, mutta ohjaaja Elia Kazan kieltäytyi.


title: Brooklynissä kasvoi puu

text: "Brooklynissä kasvoi puu" sai Yhdysvaltain ensi-iltansa New Yorkissa 28. helmikuuta vuonna 1945. Suomessa elokuva sai teatteriensi-iltansa 28. helmikuuta 1947. Ilmestyessään "Brooklynissä kasvoi puu" oli sekä yleisö- että arvostelumenestys. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen viiteentoista arvosteluun.


title: Brooklynissä kasvoi puu

text: James Dunn ja Claudia Marshall esiintyivät "The Hallmark Playhousen" tekemässä elokuvan radiosovituksessa 28. huhtikuuta 1949. Elokuvassa esiintynyt Joan Blondell näytteli Sissy-tätiä myös elokuvan musikaaliversion kiertueella, joka alkoi 9. lokakuuta 1952.


title: Brooklynissä kasvoi puu

text: Alkuperäisen romaanin kirjoittaja Betty Smith oli mukana George Abbottin kanssa käsikirjoittamassa romaanin musikaaliversiota teatteriin. Musikaalin musiikkinumerot laativat Dorothy Fields ja Arthur Schwartz; Fields oli sanoittajana ja Schwartz säveltäjänä. Romaanin musikaaliversio "Brooklynissä kasvoi puu" sai ensi-iltansa New Yorkin Broadwayn Alvin Theatressa 19. huhtikuuta 1951. Broadway-musikaalin pääosassa oli Shirley Booth, ja musikaali voitti Theatre World -palkinnon. Musikaalia esitettiin 267:n esityksen ajan, ja sen viimeinen esitys oli 8. joulukuuta 1951.


title: Brooklynissä kasvoi puu

text: 20th Century Fox julkaisi "Brooklynissä kasvoi puu" -elokuvan DVD:nä ensimmäisen kerran Yhdysvalloissa 22. helmikuuta 2005.


title: Brooklynissä kasvoi puu

text: 20th Century Fox Television teki elokuvasta uudelleenfilmatisoinnin "Brooklynissä kasvoi puu", jonka NBC-televisioverkko esitti 27. maaliskuuta 1974. Vuoden 1974 "Brooklynissä kasvoi puu" on televisioelokuva, jonka ohjasi Joseph Hardy. Televisioelokuvan pääosissa ovat Cliff Robertson, Diane Baker ja James Olson.


title: Euroopan alueiden neuvosto

text: Euroopan alueiden neuvosto (AER, englantia, "Assembly of European Regions") on Euroopan suurin alueiden viranomaisten riippumaton yhteistyöverkosto. AER on perustettu 1985. Siinä oli vuonna 2013 mukana lähes 230 alueellista ja 15 alueiden välistä organisaatioita 35 maasta, Suomesta kaikkiaan kahdeksan maakuntaa.


title: AER

text: AER tai aer voi tarkoittaa seuraavia:


title: Cereeae

text: Cereeae on kaktuskasvien alaheimoon Cactoideae kuuluva tribus.


title: Cereeae

text: Kasvit ovat puumaisia tai pensasmaisia, toisinaan kiipeileviä. Varsi on niveletön, pitkänomainen tai pallomainen, uurteinen ja piikkinen. Varren kukkia kantava osa on tavallisesti erilaistunut joko kärjessä sijaitsevaksi (terminaaliseksi) tai sivulla sijaitsevaksi (lateraaliseksi) kefalioksi. Kukat sijaitsevat tavallisesti lateraalisesti, ja kasvit ovat yö- tai päiväkukkijoita. Kukkapohjus on emin vartalon ympäriltä (perikarpelli) tavallisesti muutamasuomuinen tai paljas. Hedelmä on marjamainen, mehevä, avautuva tai avautumaton, ja siinä on usein jäljellä kukkalehtien mustuneita jäänteitä. Siemenet ovat pieniä tai kookkaita, soikeita, vailla erikoisia pintakuviointeja. Siemenen arpi ja siitereiän jäänne ovat yhtyneet. Siemenessä ei ole ulokkeita.


title: Cereeae

text: Tribuksen kasvit kasvavat enimmäkseen Etelä-Amerikan itäosassa.


title: Cereeae

text: Cereeae-tribus käsittää 11 sukua.


title: Erland

text: Erland on pohjoismainen miehen etunimi. Nimi johtuu "vierasta" tarkoittavasta sanasta.


title: Erland

text: Suomessa nimi Väestörekisterikeskuksen tietojen mukaan annettu vuoden 2009 loppuun mennessä 2612 henkilölle. Suomessa nimi on ollut käytössä lähinnä Länsi- ja Pohjois-Suomessa. Suomenruotsalaisen kalenterin mukaan Erlandin nimipäivä on 3. marraskuuta.


title: Že

text: Že () on arabialainen kirjain, jota käytetään muun muassa persian, urdun, pandžabin, kurdin ja paštun kielissä ilmaisemaan arabiasta puuttuvaa konsonanttiäännettä . Kirjaimen itsenäinen muoto on ژ ja se on muodostettu arabialaisesta zāī-kirjaimesta (ز).


title: The Woman Inside

text: The Woman Inside on vuonna 1981 ensi-iltansa saanut Joseph Van Winklen ohjaama yhdysvaltalainen draamaelokuva, jonka pääosissa ovat Gloria Manon, Dane Clark ja Joan Blondell, jonka viimeiseksi roolityöksi elokuvan Coll-täti jäi. "The Woman Inside" on pienellä budjetilla tehty taide-elokuva, jonka käsikirjoituksen laativat ohjaaja Van Winkle ja Steve Fisher. Elokuva sai ensi-iltansa Yhdysvalloissa syyskuussa 1981, ja sen tuotanto- ja levittäjäyhtiönä oli 20th Century Fox.


title: The Woman Inside

text: "The Woman Inside" kertoo kovasta Vietnamin sodan veteraanista, joka päättää tehdä sukupuolenkorjausleikkauksen. Prosessin aikana veteraanin vanha täti yrittää sulattaa uutisen ja sopeutua sukulaispoikansa valintaan.


title: Trichocereeae

text: Trichocereeae on kaktuskasvien heimon alaheimoon Cactoideae kuuluva tribus.


title: Trichocereeae

text: Kasvit ovat puu- tai pensasmaisia. Varret ovat tavallisesti nivelettömiä, pallomaisia tai pylväsmäisiä, tavallisesti uurteisia; uurteiden välissä voi olla kyhmyisiä harjuja tai varsi on pelkästään kyhmyinen. Varren osa, johon kukat kehittyvät, voi olla erilaistunut kefalio, joka sijaitsee varren päässä tai sivulla. Kukat sijaitsevat varren sivulla tai lähes kärjessä ja ovat pieniä tai melko kookkaita, yö- tai päiväaikaisia, säteittäisiä tai vastakohtaisia. Kukkapohjuksessa on suomuja tai karvoja. Hedelmä on mehevä, marjamainen, toisinaan pitkittäin avautuva. Siemenet ovat pieniä tai keskikokoisia, muodoltaan vaihtelevia, kannattimen arpi (hilum) ja itureikä (mikropyle) ovat yhteydessä toisiinsa tai kasvaneet täysin yhteen. Siemenessä ei ole tavallisesti lisäkkeitä.


title: Trichocereeae

text: Tribuksen lajit kasvavat Etelä-Amerikassa päiväntasaajan eteläpuolella sekä Galápagossaarilla.


title: Trichocereeae

text: Tribukseen kuuluu seuraavat 27 sukua:Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Lamminjärvi (Eura)

text: Lamminjärvi tai Lammijärvi sijaitsee Eurassa Mestilän ja Mannilan kylissä Satakunnassa ja kuuluu Eurajoen vesistön Vähäjärven valuma-alueeseen, joka laskee Säkylän Pyhäjärveen.


title: Lamminjärvi (Eura)

text: Järven pinta-ala on 89 hehtaaria ja sen pituus on 2,4 kilometriä ja leveys noin kilometrin. Järven luusua sijaitsee sen pohjoispäässä Ahtistenlahdessa, mistä 1,3 kilometriä pitkä oja laskee läheiseen Vähäjärveen.


title: Lamminjärvi (Eura)

text: Järvellä on 6,9 kilometriä pitkä rantaviiva ja sillä on kolme selvää lahtea. Ahvenniemenmäkeä seuraa etelään 1,1 kilometriä pitkä ja 230 metriä leveä lahti. Luoteessa oleva Luottiilahti on vain 300 metriä pitkä kuten myös koilliseen työntyvä 350 metriä pitkä Ahtistenlahti.


title: Lamminjärvi (Eura)

text: Järveen laskee useita pieniä ojia, mutta Luottiilahteen laskee kaksi isompaa ojaa. Pohjoisesta Luottinkallion takaa laskee joitakin pelto- ja suo-ojia ja lounaasta laskee Särkijärvestä lähtevä ja 400 metriä pitkä oja. Limaniitun pelloilta laskee pitempi oja, joka tuo vettä Mestilän pelloilta ja Ämmäjärvestä.


title: Lamminjärvi (Eura)

text: Järvellä on noin 30 loma-asuntoa, joita on eniten itärannalla ja Särkijärven kohdalla länsirannalla. Järvelle pääsee helposti yhdystieltä 2053.


title: Lamminjärvi (Eura)

text: Ympäristön kallioperä kuuluu Laitilan rapakiveä sisältävään massiiviin. Järvessä elää alkuperäisenä kantana jokirapu. Veden laatu on käyttökelpoisuusluokitukseltaan tyydyttävää. Ongelmia aiheuttaa järven mataluus ja matalien rantojen ruohottuminen sekä umpeenkasvu. Tämän vuoksi on tehty kunnostusselvitys vuonna 2003 ja veden pintaa pidetään epävirallisesti aiempaa korkeammalla jo nyt.


title: Lamminjärvi (Eura)

text: Järven eteläisen lahden pohjukassa itärannalla on tervahauta.


title: Vähäjärvi (Mestilä)

text: Vähäjärvi sijaitsee Eurassa Mestilässä Satakunnassa ja kuuluu Eurajoen vesistön Vähäjärven valuma-alueeseen. Sen vedet laskevat Säkylän Pyhäjärveen.


title: Vähäjärvi (Mestilä)

text: Järven pinta-ala on 16,3 hehtaaria ja sen pituus on 1,0 kilometriä ja leveys suurimmillaan 250 metriä. Se sijaitsee pohjois-etelä-suunnassa. Luusua sijaitsee järven pohjoiskärjessä, mistä laskee 140 metriä pitkä Vähäjärvenoja Pyhäjärveen. Laskuoja kiertää Kelkon mäen, joka erottaa sen Pyhäjärvestä.


title: Vähäjärvi (Mestilä)

text: Vähäjärven rantaviivan pituus on 2,8 kilometriä, josta pääosa on moreenipohjaista metsämaata. Rantaan päättyy vain kaksi peltotilkkua ja Mestilän peltoaukean soistunut ja ruohottunut lounaisranta. Loma-asuntoja on kaakkois- ja pohjoisrannassa. Järvelle pääsee kantatieltä 43 tai yhdystieltä 2053. Järveen laskee pari pelto-ojaa ja Lamminjärven laskuoja.


title: Vähäjärvi (Mestilä)

text: Ympäristön kallioperä kuuluu Laitilan rapakiveä sisältävään massiiviin. Järvessä elää alkuperäisenä kantana jokirapu.


title: Vähäjärvi (Mestilä)

text: Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 5450–5370 eea. ja täysin makeavetiseksi järvi oli muuttunut kairauksien perusteella 5300–5200 eaa. Sitä välivaihetta, jossa järvessä on murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 64,2 metriä nykyisen merenpinnan yläpuolella.


title: Janne Haikari

text: Janne Haikari on suomalainen historiantutkija, joka työskentelee tutkijatohtorina Jyväskylän yliopiston historian ja etnologian laitoksella. Hän on tutkinut aatelistoa, 1600-lukua, kouluhistoriaa, lastensuojelun historiaa, paikallishistoriaa sekä metsähistoriaa ja kirjoittanut useita näitä aiheita käsitteleviä kirjoja. Hän on myös toiminut rakennustutkijana Turun maakuntamuseossa ja vastannut maakunnallisista rakennusinventoinneista.


title: Cephalocleistocactus

text: Cephalocleistocactus on kaktuskasvisuku, jossa on vain yksi laji, "C. chrysocephalus".


title: Cephalocleistocactus

text: Kasvi on pensasmainen, tyvestään haarova, jopa viiden metrin korkuiseksi kasvava. Tummanvihreät varret ovat ohuita, joskus kaartuvia. Niissä on 11–14 uurretta, ja piikkiryhmissä (areoleissa) on kuusi kellertävää keskuspiikkiä ja noin 15 hentoa säteittäispiikkiä. Kukat sijaitsevat kellertäväpiikkisissä kefalioissa, jotka ovat aluksi lateraalisia, myöhemmin varren kärkeä ympäröiviä. Kukat ovat putkimaisia, keltaisia tai punaisia, enintään viiden sentin pituisia. Hedelmä on punertava ja siemenet ovat pieniä ja kiiltävän mustia.


title: Cephalocleistocactus

text: Laji kasvaa Boliviassa.


title: Cephalocleistocactus

text: Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Erich Neumann (psykologi)

text: Erich Neumann (hepr. אריך נוימן, 23. tammikuuta 1905 – 5. marraskuuta 1960) oli saksalaissyntyinen israelilainen juutalainen jungilainen psykologi.


title: Erich Neumann (psykologi)

text: Erich Neumann syntyi Berliinissä juutalaiseen perheeseen. Opiskeltuaan Berliinissä hän muutti vuonna 1934 vaimoineen Tel Aviviin. Hän jatkoi vierailuja Sveitsiin, jossa hän luennoi C. G. Jung -instituutissa.


title: Erich Neumann (psykologi)

text: Neumann käsitteli teoksissaan arkkityyppejen ja ihmisen tietoisen psyyken suhteen kehittymistä historiassa. Hänen tunnetuimmat teoksensa ovat "The Origins and History of Consciousness" (1949, alkuperäinen nimi "Ursprungsgeschichte des Bewusstseins" tarkoittaa sananmukaisesti "tietoisuuden alkuperän historiaa") ja "The Great Mother" ("Die große Mutter", 1955).


title: Erich Neumann (psykologi)

text: Amerikkalainen kulttuurikriitikko Camille Paglia on nimennyt "The Origins and History of Consciousnessin" vaikutteeksi itseensä ja kirjaansa "Sexual Personae". Paglian mukaan se edustaa "jungilaisuutta oppineena ja parhaimmillaan". Hän harmittelee sitä, että feministinen arkeologi Marija Gimbutas "otti jungilaiseksi mentorikseen skolaarisen Neumannin sijaan popularisoivan Joseph Campbellin", ja tieteellisesti kestämätön ajatus kirjaimellisesta matriarkaatista sai alaa.


title: Erich Neumann (psykologi)

text: Walter Kaufmann kirjoittaa Jungia käsittelevässä teoksessaan: "Suurelle osalle arkkityypeistä ja kollektiivisesta piilotajunnasta kertovasta kirjallisuudesta on tyypillistä kertakaikkisen pitkäveteinen, tarkoitukseton oppineisuus yhdistyneenä edes alkeellisen vastaväitteiden ja vaihtoehtojen huomioon ottamisen tyrmäävään poissaoloon". Hän nostaa "The Origins and History of Consciousnessin" esille "täydellisenä esimerkkinä" tästä. Kaufmannin mukaan Neumannin kirja on "pohjimmiltaan dogmaattinen ja sen käsitys todisteista ei ole kaukana teologien traktaateista, jotka 'todistavat' väitteitä lainaamalla joitakin harvoja Raamatun jakeita, jotka eivät läheskään todista sitä, mitä he väittävät. Hän on riemuissaan löytäessään jotain 'Syyriasta, Vähä-Aasiasta ja jopa Mesopotamiasta'. Leviämistä hän ei koskaan edes käsittele vaihtoehtoisena selityksenä [kollektiivisen piilotajunnan samanlaiselle toiminnalle eri alueilla]."


title: Paavo Stenius

text: Paavo Stenius (s. 1969 Jyväskylä) on suomalainen harrastajamaalari. Steniuksen ekspressionstiset teokset kuvaavat ihmishahmoja ja eläimiä luonnossa. Taitelijauransa alkupuolella Stenius on kuvannut paljon realistisesti luontoa ja eläimiä. Viimeaikaiset teoksissa hänen ilmaisulleen on ollut leimallista entistä abstraktimpi tyyli ja huomattavan runsas kirkkaiden värien käyttö.


title: Paavo Stenius

text: Stenius käyttää töissään pääsääntöisesti kierrätysmateriaaleja. Kehykset vaihtelevat kierrätyskehyksistä roskapuuhun, metalliin ja mosaiikkiin. Stenius kehystää teoksensa itse.


title: Paavo Stenius

text: Aiemmin sairaanhoitajana työskennellyt Stenius on itseoppinut taiteilija. Stenius maalaili työväenopiston akvarellikurssilla vuosina 1994 - 1995. Työskennellessään sairaanhoitajana Stenius alkoi maalaamaan säännöllisesti, täyspäiväisesti hän on maalannut vuodesta 2001. Maalauksia syntyy vuodessä noin 50 kappaletta. Kevääseen 2004 hän maalasi akvarelleja. Tämän jälkeen hän siirtyi öljyväreihin ilman aiempaa kokemusta.


title: Paavo Stenius

text:
2002 Jyväskylän pääkirjasto, Jyväskylä, ensimmäinen oma näyttely, lintuakvarelleja
2008 Jyväskylä Galleria UTU, öljymaalauksia
2009 Varkaus, Ravintola Kaks Ruusua, öljymaalauksia
2010 Vaajakoski, Vaajakosken Wanha Voimala 2010, öljymaalauksia
2011 Vaajakoski, Vaajakosken kirjasto, öljymaalauksia
2012 Jyväskylä, Galleria Gummerus, öljymaalauksia
2013 Jyväskylä, Vakiopaine, öljymaalauksia 2013
2014 Oulu, Kulttuuribingo, "Minä tanssin linnunradalla", öljymaalauksia 2014
2014 Jyväskylä, Mehiläinen Oy, öljymaalauksia
2014 Äänekoski, Hoikkassali, "Hyvä tuoli istua", öljymaalauksia 2014
2014 Helsinkiin, "Naurua avaruudessa", L3 Makasiini, öljymaalauksia


title: Paavo Stenius

text: "Paavo Stenius. Taidesivut.net"


title: Lamminjärvi

text: Lamminjärvi voi tarkoittaa seuraavia:


title: Notocacteae

text: Notocacteae on kaktuskasvien alaheimoon Cactoideae kuuluva tribus.


title: Notocacteae

text: Tribuksen kasvit ovat enimmäkseen yksivartisia, harvoin puu- tai pensasmaisia. Varsi on niveletön, enimmäkseen pallomainen, uurteinen tai kyhmyinen. Kukat kehittyvät kasvin villakarvojen peittämään kärkeen ja ovat pieniä tai keskikokoisia, päivällä kukkivia, säteittäisiä tai vastakohtaisia. Kukkapohjuksessa on pieniä suomuja ja sukasten tai karvojen muodostamia tupsuja. Hedelmätyyppi on tavallisesti kuiva, harvoin marjamainen, ja avautuva tai avautumaton. Siemenet ovat pieniä tai keskikokoisia ja muodoltaan vaihtelevia; arpi ja siitereikä ovat toistensa yhteydessä. Siemenessä on usein uloke (strofioli), ja joissakin on limainen vaippa.


title: Notocacteae

text: Tribus kasvaa Etelä-Amerikan eteläosassa.


title: Notocacteae

text: Tribuksessa on seuraavat yhdeksän sukua:


title: Henki hulluttelee

text: Henki hulluttelee (televisioesityksissä käytetty nimiä Topperin paluu ja Topper seikkailee; ) on Roy Del Ruthin ohjaama yhdysvaltalainen fantasiakomediaelokuva, joka sai ensi-iltansa vuonna 1941. "Henki hulluttelee" on "Topper"-elokuvatrilogian kolmas ja viimeinen osa. Elokuvatrilogian kaksi edellistä osaa ovat "Kaupungissa kummittelee" ("Topper", 1937) ja "Henki kostaa" ("Topper Takes a Trip", 1938). Elokuvan pääosia näyttelevät Joan Blondell, Roland Young, Carole Landis ja Billie Burke.


title: Henki hulluttelee

text: Kuten kahdessa ensimmäisessä elokuvassa, Roland Young ja Billie Burke näyttelevät Toppereja, kun taas Joan Blondell näyttelee murhan uhria ja haamua Gail Richardsia, joka yrittää pelastaa Ann-nimisen ystävättärensä (Carole Landis) ja selvittää murhaajansa henkilöllisyyden vastahakoisen Cosmo Topperin avulla.


title: Henki hulluttelee

text: Kuten edelliset kaksi elokuvaa, "Henki hulluttelee" perustuu löyhästi Thorne Smithin kirjoittamiin romaaneihin ja luomiin henkilöhahmoihin. Elokuvan käsikirjoituksen laativat Jonathan Latimer ja Gordon Douglas, ja elokuvan tuottajana oli Hal Roach, jonka oma elokuvayhtiö tuotti elokuvan. Elokuva tuotettiin ja kuvattiin marras-joulukuussa 1940.


title: Henki hulluttelee

text: "Henki hulluttelee" sai Yhdysvaltain ensi-iltansa 21. maaliskuuta vuonna 1941, ja Suomessa elokuva sai ensi-iltansa 19. syyskuuta vuonna 1947. Elokuvan levittäjänä oli United Artists -elokuvayhtiö vuonna 1941. Kun "Henki hulluttelee" uudelleenjulkaistiin vuonna 1946, elokuvan levityksestä vastasi Favorite Films. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen seitsemään arvosteluun. "Henki hulluttelee" sai kaksi Oscar-ehdokkuutta parhaasta äänityksestä (Elmer Raguse) ja parhaista erikoistehosteista (Elmer Raguse ja Roy Seawright) vuonna 1942.


title: Henki hulluttelee

text: Vuonna 1969 "Henki hulluttelee" -elokuvan tekijänoikeudet vanhenivat Yhdysvalloissa, ja elokuva on nyt osana public domainia. Public domainin johdosta elokuvasta on julkaistu monia VHS- ja DVD-julkaisuja. "Topper"-elokuvatrilogiasta on tehty myös muun muassa televisiosarja "Topper" (1953–1955) ja televisioelokuva "Mies joka ei osannut pitää hauskaa" (1979).


title: Whiplash Smile

text: Whiplash Smile on englantilaisen rocklaulaja Billy Idolin kolmas studioalbumi. Se julkaistiin lokakuussa 1986 levymerkillä Chrystalis Records.


title: Whiplash Smile

text: Albumilta julkaistiin singlet "Sweet Sixteen", "Don't Need a Gun" ja "To Be a Lover".


title: Whiplash Smile

text: A-puoli


title: Whiplash Smile

text: B-puoli


title: Rannikkoukonkorento

text: Rannikkoukonkorento ("Aeshna serrata") on ukonkorentoihin kuuluva Suomessa jokseenkin harvinainen sudenkorento.


title: Rannikkoukonkorento

text: Rannikkoukonkorento on hyvin samankaltainen kuin iso-, sini- ja suoukonkorento. Eniten rannikkoukonkorento muistuttaa näistä isoukonkorentoa ja vähiten suoukonkorentoa. Rannikkoukonkorennon koiraan kuviointien pääväri on heleän sininen. Naaraalla on yleensä keltaiset, mutta joskus koirasmaisen sinisetkin kirjailut. Lajilla on keskiruumiissaan jokseenkin niiden väliin jäävän alueen levyiset sivujuovat. Näistä etummainen on joka kohdasta yhtä leveä. Naaraalla taas on keskiruumiissaan selkeästi erottuvat olkajuovat, toisin kuin lähisukuisten lajien naarailla. Korennon otsassa sijaitsevalla T:n muotoisella kuviolla on ohuempi varsi kuin isoukonkorennon vastaavalla. Myös koiraan perälisäkkeet eroavat muista lajeista. Ne kaareutuvat näkyvästi sivulta päin katsottuna, ja alempi perälisäke on ylempiä lyhyempi. Ylempien perälisäkkeiden kärjen yläpuolella on rivi pieniä kyhmyjä.


title: Rannikkoukonkorento

text: Lajilla on 53–62 mm pitkä takaruumis ja 46–53 mm pitkä takasiipi. Korento on näin isoukonkorentoa pienikokoisempi mutta sini- ja suoukonkorentoa suurempi.


title: Rannikkoukonkorento

text: Rannikkoukonkorennon lentoaika alkaa kesäkuun loppupuoliskolla ja jatkuu syyskuun loppuun. Päälentoaikaa ovat heinäkuu ja elokuu.


title: Rannikkoukonkorento

text: Lajilla on tapana laskeutua tavallista useammin maahan, jossa se pysyttelee vaakatasossa.


title: Rannikkoukonkorento

text: Rannikkoukonkorento syö usein perhosia ja suuriakin sudenkorentoja.


title: Rannikkoukonkorento

text: Lajin levinneisyysalueeseen kuuluvat Itämeren alue ja Aasia Mongoliaan asti. Tanskasta ja Turkista tunnetaan vain yksi havainto. Itämeren seudun populaatioiden on katsottu muodostavan oman lajinsa "Aeshna osiliensis", mutta nykyisin ne lasketaan rannikkoukonkorentoon kuuluviksi. Taksonominen asema ei kuitenkaan ole täysin varma.


title: Rannikkoukonkorento

text: Suomessa rannikkoukonkorentoa elää Itämeren rannikkoalueilla, etenkin Lounais-Suomessa. Laji on Suomessa jokseenkin harvinainen. Rannikkoukonkorento elää Suomessa merenlahdilla ja niiden lähiseutujen lammilla, joilla on runsaasti kasvillisuutta. Lajin yksilöitä eksyy toisinaan myös ainakin soiden lammille.


title: Viipurin päävartio

text: Päävartio sijaitsee Viipurin keskustassa Torkkeli Knuutinpojan torin etelälaidalla. Rakennus valmistui vuonna 1776 Linnansillan kupeeseen keskiaikaisen Viipurin kaupunginmuurin portin tuntumaan. Päävartion suunnittelija on venäläinen arkkitehti Karl Johann Spekle. Nykyään rakennuksessa toimii muun muassa matkamuistomyymälä.


title: Viipurin päävartio

text: Yksikerroksinen rakennus edusti alun perin uusklassismia, mutta vuonna 1857 se muutettiin ulkoasultaan uusgoottilaiseksi. 1900-luvun alkuvuosikymmeninä Viipuri oli Suomen suurin varuskuntakaupunki ja päävartio palveli alkuperäisessä tarkoituksessaan vielä jatkosodan aikanakin. Vahdinvaihto suoritettiin aina puolenpäivän aikaan sotilaallisin seremonioin. Paraatikentältä lähtenyt sotilasosasto marssi Kauppatorin kautta päävartion eteen, jossa juhlallinen vahdinvaihto tapahtui.


title: Viipurin päävartio

text: Elokuussa 1917 niin sanotun Kornilovin kapinan aikana vangittiin useita kaupunkiin sijoitetun 42. erillisen armeijakunnan upseereita Hotelli Belvederessä sijainneesta esikunnasta ja heidät kuljetettiin päävartion arestitiloihin. Vielä saman iltapäivän aikana kapinoivista sotamiehistä koostunut joukko tunkeutui päävartioon ja surmasi neljä upseeria, joiden ruumiit heitettiin läheiseltä Linnansillalta mereen. Kuolleiden joukossa oli muun muassa armeijakunnan komentajana toiminut kenraali V. A. Oranovski.


title: Suuri kynttilä

text: Suuri kynttilä oli niittymarien keskuudessa 1800-luvun loppupuolella toiminut uskonlahko.


title: Suuri kynttilä

text: Suuren kynttilän perustivat Smirnovin ja Jakmanovin veljekset vuonna 1877. Uskonlahko oli monoteistinen ja sen harjoittamiin tapoihin kuuluivat luonnonläheiset elintavat, itsevalmistetut verettömät uhrit, kuten esimerkiksi viljatuotteet, hunaja tai kukat, ja yllä pidetyt valkoiset vaatteet. Uskonlahkon jäsenet eivät saaneet käyttää ruokanaan sikaa, hevosta, kanaa tai kananmunia. Myös tupakan, alkoholin ja teen nauttiminen oli kielletty.


title: Suuri kynttilä

text: Suuri kynttilä oli alun perin ortodoksisen valtaväestön antama pilkkanimi, joka yleistyi sittemmin tavallisessa käytössä. Nimi tuli lahkon jäsenien uhrijuhlissa käyttämästä noin 70 senttiä korkeasta ja 45 senttiä leveästä kynttilästä. Lahkon jäsenet karkotettiin 1800-luvun puolella Siperiaan, josta he palasivat vuonna 1906. Lahkoa on sittemmin pidetty kuolleena, vaikkakin joidenkin tietojen mukaan sitä harjoitetaan edelleen.


title: Luettelo Norjan entisistä kunnista

text: Tämä artikkeli on luettelo Norjan entisistä kunnista. Luettelossa olevat Norjan kunnat ovat voineet lakata olemasta, koska ne ovat yhdistyneet, liitetty johonkin toiseen kuntaan tai jaettu osiin. Luettelossa ei ole mukana kokonaisia kuntia pienempiä osakuntaliitoksia. Lähes kaikki luettelon kunnat ovat kadonneet kuntaliitoksen myötä. ||Liitetty kuntaan Eidsvoll|| Eidsvoll


title: Luka Zahović

text: Luka Zahović (s. 15. marraskuuta 1995 Guimarães, Portugali) on slovenialainen jalkapalloilija, joka edustaa PrvaLigassa eli Slovenian pääsarjassa pelaavaa NK Mariboria. Oikeajalkaisen Zahovićin pelipaikka on hyökkääjä.


title: Luka Zahović

text: Guimarãesissa, Portugalissa syntynyt Zahović aloitti uransa Lissabonin suurseurassa Benficassa. Vuonna 2007 hän siirtyi kotimaansa NK Mariborin nuorisojoukkueeseen. Hän teki debyyttinsä PrvaLigassa kauden 2012-2013 viimeisellä kierroksella, 26. huhtikuuta 2013 NK Aluminij Kidričevoa vastaan. Tuolla kaudella hän voitti ensimmäisen Slovenian mestaruutensa. Kauden 2013-14 aikana Zahović kävi lainalla kakkostason Veržejssä, mutta palasi loppukaudeksi Mariboriin juhlimaan toista Slovenian mestaruuttaan pelattuaan kaudella 11 peliä. Kaudella 2014-15 Maribor selviytyi Mestareiden liigaan. Ensimmäisessä Mestareiden liiga-ottelussaan Sporting Lissabonia vastaan Zahović tuli vaihdosta kentälle ja tasoitti pelin viimeisellä minuutilla.


title: Luka Zahović

text: Elokuussa 2015 hän teki 3+2 vuoden sopimuksen SC Heerenveenin kanssa. Hän teki debyyttinsä tässä seurassa 2. lokakuuta 2015 Heracles Almeloa vastaan. Elokuussa 2016 hän siirtyi lainalle NK Mariboriin. Hän pelasi ensimmäisen ottelunsa seuraan palaamisen jälkeen 28. elokuuta 2016 NK Celjea vastaan ja teki myös maalin tässä ottelussa. Toukokuussa 2017 hän teki kolmen vuoden sopimuksen tämän seuran kanssa.


title: Luka Zahović

text: Zahović on edustanut Sloveniaa eri nuorten maajoukkueissa. Nykyisin hän pelaa alle 21-vuotiaiden maajoukkueessa.


title: Luka Zahović

text: Zahovićin isä Zlatko Zahovič on yksi Slovenian kaikkien aikojen pelaajista. Hän oli pelaamassa Portugalissa Vitória SC:n joukkueessa, kun Luka Zahović syntyi. Luka Zahovićilla on sekä Slovenian että Portugalin kansallisuus.


title: Roberto Valera

text: Roberto Valera (s. 21. joulukuuta 1938 Havanna) on kuubalainen säveltäjä.


title: Roberto Valera

text: Valera opiskeli musiikkia Amadeo Roldán -konservatoriossa sekä myöhemmin sävellystä Andrzej Dobrolowskin ja Witold Rudzińskin johdolla Fryderyk Chopin -musiikkiyliopistossa Varsovassa. Valera sai myös kasvatustieteen oppiarvon Escuela Normal para Maestrosista ja filosofian tohtorin arvon pedagogiikassa Havannan yliopistosta.


title: Roberto Valera

text: Valera on saanut muun muassa ensipalkinnon Kuuban kulttuuriministeriön kilpailussa (1985, teoksesta "Concierto por la Paz"), kansallispalkinnon Kuuban kansalliselta kirjailija- ja taiteilijaliitolta (1989, tuotannostaan) ja Kuuban hallituksen kansallisen musiikkipalkinnon (2006). Vuosina 1990–92 hän toimi Kuuban kansallisen kirjailija- ja taiteilijaliiton musiikkijaoston puheenjohtajana. Hän on toiminut myös opetustehtävissä Instituto Superior de Artessa.


title: Roberto Valera

text: Valeran musiikkia on esitetty Amerikan maissa ja muualla. Hänen teostensa joukkoon lukeutuvat:


title: Anastásios Sidirópoulos

text: Anastásios ”Tásos” Sidirópoulos (, s. 9. elokuuta 1979 Kreikka) on kreikkalainen jalkapalloerotuomari. Hän on toiminut kansainvälisenä tuomarina vuodesta 2011 lähtien.


title: Donika Rudi

text: Donika Rudi (s. 7. kesäkuuta 1982 Pristina) on kosovolainen säveltäjä. Hän opiskeli sävellystä Mendi Mengjiqin johdolla Pristinan yliopistossa vuosina 2000–02. Tämän jälkeen hän opiskeli Genèven musiikkikonservatoriossa sävellystä Nicolas Bolensin, Éric Gaudibertin ja Michael Jarrellin sekä elektroakustista musiikkia Rainer Boeschin, Émile Ellbergerin ja Luis Naónin johdolla vuoteen 2006 saakka. Vuonna 2009 Rudi aloitti akusmaattisen musiikin ja sävellyksen opinnot Annette Vande Gornen johdolla Monsin kuninkaallisessa konservatoriossa.


title: Donika Rudi

text: Rudin musiikkia on esitetty Kosovon lisäksi myös Albaniassa, Belgiassa, Ranskassa, Saksa, Italiassa ja Sveitsissä. Hänen tuotantonsa koostuu enimmäkseen kamarimusiikkiteoksista ja elektroakustisesta musiikista. Vuonna 2008 Rudi aloitti toiminnan elektronisen musiikin Noise-keskuksen johdossa Pristinassa ja vuonna 2010 ReMusica-nykymusiikkifestivaalin taiteellisena johtajana.


title: Verokanta

text:
Verokanta on veron laskennassa käytettävä yksikkö, jota sovelletaan veroprosenttia käyttäen.
Verokanta voidaan ilmaista esimerkiksi prosentteina (veroprosentti) tai rahayksikön ja paino- tai tilavuusmitan suhteena.
Suomessa on kolme eri arvonlisäveron verokantaa: 24, 14 ja 10 prosenttia."


title: Mystrás (kunnallisyksikkö)

text: Mystrás () on Kreikan kylä sekä samanniminen Spártin kunnan kunnallisyksikkö (Δημοτική Ενότητα Μυστρά, "Dimotikí Enótita Mystrá") ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 4 265 ja varsinaisen Mystráksen kylän väkiluku 448 (vuonna 2011).


title: Mystrás (kunnallisyksikkö)

text: Mystrás on perinyt nimensä bysanttilaisaikaiselta Mystraksen eli Mistran linnoituskaupungilta, joka sijaitsee sen alueella. Nykyinen Mystráksen kylä sijaitsee noin viisi kilometriä Spártin kaupungista länteen ja keskiaikainen enimmäkseen raunioitunut kaupunki kukkulalla aivan kylän vieressä.


title: Mystrás (kunnallisyksikkö)

text: Mystrás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Fáriin, Karyéen, Oinoúntaksen, Pellánan ja Therápneen kanssa.


title: Mystrás (kunnallisyksikkö)

text: Mystráksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Ricki and the Flash

text: Ricki and the Flash on vuonna 2015 ensi-iltansa saanut Jonathan Demmen ohjaama draamakomediaelokuva. Elokuvassa Meryl Streep näyttelee naista, joka on päivisin töissä ruokakaupan kassalla ja iltaisin hiipuva rockmuusikko, jolla on viimeinen mahdollisuus lähentyä vieraantuneen perheensä kanssa. Elokuvan muissa pääosissa ovat Mamie Gummer, Kevin Kline, Sebastian Stan, Rick Springfield ja Ben Platt. Elokuva on toinen, jossa Streep näyttelee tosielämän tyttärensä Mamie Gummerin kanssa sitten vuoden 1986 elokuvan "Sydän karrella".


title: Ricki and the Flash

text: Elokuva sai ensi-iltansa Yhdysvalloissa 7. elokuuta 2015 ja Suomessa 11. syyskuuta 2015.


title: Ricki and the Flash

text: Arvosteluja keräävän Rotten Tomatoes -sivuston mukaan 65 % kriitikoista on antanut elokuvalle positiivisen arvosanan keskiarvolla 6/10. Keräys perustuu 172 arviointiin. Metacriticissä elokuvalla on 54 pistettä 100:sta. Ilta-Sanomien Tarmo Poussu antoi elokuvalle kolme tähteä neljästä ja kehui Streepin roolisuoritusta sanoen "Olihan se jo tiedossa, ettei Streepin lahjakkuus tunne inhimillisiä rajoja. En silti olisi uskonut, että hän pystyy esittämään ammattimaista rockmuusikkoa sataprosenttisen uskottavasti."


title: Ville Iho

text: Ville Iho (s. 1969) on diplomi-insinööri ja Finnairin entinen operatiivinen johtaja.


title: Ville Iho

text:
Iho on toimi Finnairin palveluksessa vuodesta 1998 vuoden 2016 loppuun. Ihon työsuhde loppui vuodenvaihteessa 2017. Hän on nykyään Royal Air Brunein operatiivinen johtaja. Hän toimi aiemmin Finnairin resurssienhallinnasta vastaavana johtajana
ja Finnair Reittiliikenteen eri tehtävissä, joista viimeksi tuotannonohjauksesta vastaavana johtajana.


title: Küllo Kõiv

text: Küllo Kõiv (14. heinäkuuta 1972 Vana-Võidu – 29. kesäkuuta 1998 Viljandi) oli virolainen vapaapainija. Hän sijoittui kuudenneksitoista 1992 olympialaisissa ja seitsemänneksi 1996 olympialaisissa.


title: Küllo Kõiv

text: Kõiv kuoli auto-onnettomuudessa vuonna 1998.


title: Milton Margai

text: Sir Milton Augustus Strieby Margai (7. joulukuuta 1895 Gbangbatoke, Brittiläinen Sierra Leone – 28. huhtikuuta 1964 Freetown) oli Sierra Leonen ensimmäinen pääministeri vuosina 1961–1964.


title: Milton Margai

text: Margai valmistui lääkäriksi Englannissa vuonna 1926 ja alkoi työnsä ohella toimia politiikassa 1930-luvulla. Vuonna 1946 hän liittyi SLOS-järjestöön ("Sierra Leone Organization Society") ja perusti vuonna 1961 konservatiivisen Sierra Leonen kansanpuolueen (SLPP), joka pyrki edistämään alueen itsehallintoa.


title: Milton Margai

text: Margain johdolla kansanpuolue kehittyi, ja Margai toimi pääministerinä jo ennen Sierra Leonen itsenäistymistä. Hän jatkoi itsenäistyneen maan ensimmäisenä pääministerinä vuosina 1961–1964.


title: Fiscus

text: Fiscus oli nimitys Rooman valtakunnan keisareiden yksityiselle omistukselle. Termi juontaa juurensa aiemmasta Rooman valtakunnassa käytetystä tasavallan omaisuutta merkitsevästä Aerarium -sanasta, joka jäi käyttöön entisaikojen Rooman senaatin varoja merkitsevänä sanana.


title: Fiscus

text:
Nykyaikana fiscus tarkoittaa etenkin valtiota taloudellisena toimijana, vaikka yleisessä kielenkäytössä, termi on usein rajoitettu tarkoittamaan varainhoitoa.
Valtion talouspolitiikka eli finanssipolitiikka on siis "fiskaalista".


title: Fiscus

text: Latinan kielen fiscus -sanasta juontui myös englannin kielen taloussanastoon ja sitä kautta myöhemmin muihinkin kieliin tulleet erilaiset "fiscal" (eli "fiskaalinen-" ja "fiskaali-") -alkuiset taloustermit. Esimerkiksi "fiscal policy", joka tarkoittaa finanssipolitiikkaa, "fiscal deficit", joka tarkoittaa valtion budjettialijäämää sekä "fiscal Year" (fiskaalinen vuosi) joka tarkoittaa kirjanpidon terminologiassa erilaisten yritysten, organisaatioiden ym. koko menneen vuoden budjettia, tai oikeammin budjettivuotta eli tilikautta. Muita fiscus -sanan johdannaisia nykyisessä finanssipoliittisessa ja ekonomistien suosimassa kielenkäytössä ovat esim. "fiskaalinen alijäämä", "fiskaalinen stimulointi", "fiskaalinen federalismi" ja "fiskaalinen devalvaatio".


title: Fritz Hirn

text: David Fredrik (Fritz) Hirn (13. toukokuuta 1834 Mäntyharju – 16. joulukuuta 1910 Helsinki) oli suomalainen kuurojen opettaja, kuurojen yhdistystoiminnan alullepanija ja viittomakielen kehittäjä.


title: Fritz Hirn

text: Hirnin vanhemmat olivat maanmittari Anders Fredrik Hirn (1799–1885) ja Sofia Vilhelmina Godenhjelm (1802–1886). Varakkaaseen virkamiesperheeseen syntynyt Fritz Hirn menetti kuulonsa nelivuotiaana sairastamansa tulirokon seurauksena. Hän oli Carl Oscar Malmin yksityisoppilaana vuodesta 1846 alkaen ja myöhemmin hän kävi Malmin Porvooseen perustamaa kuuroille tarkoitettua yksityiskoulua. Hän toimi sitten kartanpiirtäjänä maanmittauskonttorissa ja vuodesta 1862 alkaen ateljeevalokuvaajana. Vuonna 1863 Hirn tuli Malmin jälkeen opettajaksi Turun kuurojenkouluun. Hän oli opettajana vuoteen 1898 saakka jolloin hän jäi eläkkeelle ja muutti vaimonsa kanssa Turusta Helsinkiin.


title: Fritz Hirn

text: Hirn teki aloitteen Turun kuurojenyhdistyksen perustamisesta 1886 ja hän oli mukana perustamassa vuonna 1905 Kuurojen Liittoa. Hirn perusti lisäksi ensimmäisen kuurojen lastentarhan Helsinkiin vuonna 1904 ja hän osallistui Suomen ensimmäisen viittomakielen kuvasanakirjan tekemiseen yhdessä poikansa Julius Hirnin kanssa. He ehtivät saada valmiiksi 344 kuvausta suunnitellusta tuhannesta viittomasta. Kuurojen liito julkaisi 1910–1916 Suomen ensimmäisen viittomakielen sanakirjan "Kuuromykkäin viittomakieli Suomessa I–III".


title: Fritz Hirn

text: Fritz Hirn oli naimisissa vuodesta 1863 Maria Lovisa Klingenbergin (1840–1923) kanssa, joka myös oli kuuro. Heillä oli viisi lasta joista kaksi, tytär Julia Maria Sofia (s. 1864) ja poika David Julius (s. 1868), eli aikuisikään.


title: Julius Hirn

text: David Julius (Julle) Hirn (31. toukokuuta 1868 Helsinki – 6. marraskuuta 1914 Helsinki) oli suomalainen toimittaja, viittomakielen kehittäjä ja kuurojen yhdistystoiminnan alullepanija.


title: Julius Hirn

text: Hirnin vanhemmat olivat kuurojenkoulun opettaja David Fredrik (Fritz) Hirn ja Maria Lovisa Klingenberg. Hänen molemmat vanhempansa olivat kuuroja mutta Hirn itse oli normaalikuuloinen. Hän kävi Haminan kadettikoulua 1882–1886 ja pääsi ylioppilaaksi Turun ruotsalaisesta lyseosta 1887.


title: Julius Hirn

text: Hirn oli Nya Pressen-lehdessä toimittajana vuodesta 1892 alkaen ja toimitussihteerinä vuodesta 1898 alkaen. Hirn oli myös Hufvudstadsbladetin ja Helsingfors-Posten -lehden toimittajana.


title: Julius Hirn

text: Hirn oli mukana perustamassa vuonna 1895 Helsingin Kuurojen yhdistystä ja vuonna 1905 Kuurojen Liittoa ja hän toimi molempien järjestöjen ensimmäisenä puheenjohtajana. Hirn osallistui myös isänsä kanssa Suomen ensimmäisen viittomakielen kuvasanakirjan tekemiseen. He ehtivät saada valmiiksi 344 kuvausta suunnitellusta tuhannesta viittomasta. Suomen ensimmäisen viittomakielen sanakirjan "Kuuromykkäin viittomakieli Suomessa I–III" julkaisi Kuurojen liitto 1910–1916.


title: Julius Hirn

text: Vuonna 1907 Kööpenhaminassa pidetyssä ensimmäisessä pohjoismaisessa kuurojen kokouksessa perustettiin Hirnin aloitteesta toimikunta kehittämään yhteispohjoismaista kuurojen viittomakieltä. Tämä hanke ei kuitenkaan lopulta toteutunut vaikka kehitystyötä jatkettiin 1900-luvun loppupuolelle saakka.


title: Julius Hirn

text: Julius Hirn oli naimisissa vuodesta 1905 Anna Matilda Bomanin kanssa.


title: Perlisin rajah

text: Jamalullail-suvun dynastia on hallitsijasuku, joka on hallinnut Malesian Perlisin osavaltiota koko Perlisin olemassaolon ajan. Osavaltion hallitsija toimii myös vuorollaan Malesian kuninkaana.


title: Perlisin rajah

text: Perlis on historiallinen osa Kedahia, ja Perlis muodostettiin vuonna 1821 kun Siamin armeija hyökkäsi Kedahin sulttaanikuntaan. Siamilaiset tuhosivat Kedahin ja alueen pohjoisosa jäi siamilaisten hallintaan. Maan pohjoisosasta muodostettiin Perlis. Kedahin sulttaani yritti valloittaa aluetta takaisin, kunnes vuonna 1842 sulttaani myöntyi siamilaisten ehtoihin. Siamilaiset suostuivat tunnustamaan Kedahin sulttaanin oman maansa hallitsijaksi ja Kedahin sulttaani tunnusti Perlisin olemassaolon. Syed Hussein Jamalullail oli yksi Kedahin ja Siamin välisten neuvottelujen avainhenkilöistä, ja seuraavana vuonna 1843 hänestä tehtiin Perlisin ensimmäinen hallitsija. Hänen jälkeensä Perlisiä ovat hallinneet hänen jälkeläisensä.


title: Jasmin Voutilainen

text: Jasmin Voutilainen (s. 5. elokuuta 1995) on suomalainen missi ja näyttelijä. Suurelle yleisölle Voutilainen on tullut tutuksi näyteltyään yhtä pääosista joulukuussa 2014 ensi-iltaan tulleessa "Salatut elämät" -sarjaan perustuvassa "Nightmare 2 – Painajainen jatkuu" -elokuvassa. Voutilainen jatkoi samassa Aino Kaukovaaran roolissa myös kesällä 2015 julkaistussa "Salatut elämät" -spin-off-sarjassa "Satula". Elokuussa 2018 tiedotettiin Voutilaisen jatkossa näyttelevän Aino Kaukovaaraa myös itse "Salatut elämät" -sarjassa.


title: Jasmin Voutilainen

text: Voutilainen oli yksi kilpailijoista syksyllä 2015 esitetyn "Martina ja hengenpelastajat" -ohjelman toisella tuotantokaudella.


title: Jasmin Voutilainen

text: Vuonna 2017 Voutilainen kilpaili Miss Helsinki 2018 -tittelistä. Hänestä tuli ensimmäinen perintöprinsessa.


title: Jasmin Voutilainen

text: Jasmin Voutilainen näytteli Mikael Gabrielin tyttöystävää musiikkivideolla Vastatuuleen vuonna 2015.. Vuonna 2015 hän esitti nuoren Cheekin tyttöystävää artistin jäähallikiertueella esitetyssä Alpha Omega lyhytelokuvassa.


title: Jasmin Voutilainen

text: Vuonna 2016 Voutilainen oli mukana ruotsalaisen Takida -yhtyeen Don´t Wait Up musiikkivideolla yhdessä Isabel Ljungdellin kanssa.


title: Jacques Massu

text: Jacques Émile Massu [ʒak masy] (5. toukokuuta 1908 – 26. lokakuuta 2002) oli ranskalainen kenraali, joka taisteli toisessa maailmansodassa, ensimmäisessä Indokiinan sodassa, Algerian sodassa ja Suezin kriisissä.


title: Jacques Massu

text: Massu opiskeli Saint-Cyrin sotakoulussa. Natsimiehityksen jälkeen 1940 Massu toimi maanalaisessa armeijassa. Sodan päätyttyä Euroopassa Massu johti laskuvarjojääkäreitä Indokiinassa vuoteen 1947 saakka ja sitten Suezin taisteluissa. Vuonna 1957 Massu nimitettiin Algerian sotilaspiirin komentajaksi ja ryhtyi laskuvarjojoukkoineen hajottamaan Kansallisen vapautusrintaman (FLN) organisaatiota kovin ottein, jopa laajamittaiseen kidutukseen turvautuen. Vuonna 1958 hän osallistui kenraalien johtamaan kapinaan, joka vaikutti merkittävästi Charles de Gaullen valtaannousuun. Massu erosi armeijasta 1960 eikä osallistunut vuoden 1961 kenraalien kapinaan, joka pyrki estämään Algerian itsenäistymisen. De Gaulle kutsui Massun Metzin sotilaspiirin komentajaksi.


title: Order of St Michael and St George

text: Order of St Michael and St George ("Pyhän Mikaelin ja Pyhän Yrjön ritarikunta") on brittiläinen kunniaritarikunta, jonka prinssihallitsija George (tuleva kuningas Yrjö IV) perusti vuonna 1818.


title: Order of St Michael and St George

text: Ritarin arvoja myönnetään miehille ja naisille, jotka ovat tehneet isänmaalleen poikkeuksellisen merkittäviä palveluksia ulkomailla. Se voidaan myöntää myös pitkästä ja uskollisesta palvelusurasta Kansainyhteisön tai ulkomaiden asioiden parissa.


title: Order of St Michael and St George

text: Ritarikunnassa on kolme luokkaa:


title: Order of St Michael and St George

text: Ritarikuntaan kuuluu hallitsija, suurmestari (nykyisin Kentin herttua), 125 GCMG:tä, 375 keskimmäisen luokan ritaria ja 1 750 CMG:tä.


title: Order of St Michael and St George

text: Ritarikunnasta on saanut nimensä Korfun kaupungissa sijaitseva Pyhän Mikaelin ja Pyhän Yrjön palatsi.


title: Rymättylän Soihtu

text: Voimistelu- ja urheiluseura Rymättylän Soihtu ry on vuonna 1914 perustettu urheiluseura Naantalin Rymättylässä. Seuralla oli 400 jäsentä vuonna 2014.


title: Rymättylän Soihtu

text: Seuran lajeihin kuuluvat muun muassa yleisurheilu, lentopallo, salibandy, jalkapallo ja hiihto. Rymättylän teatteri on toiminut Soihdun alajaostona perustamisestaan vuodesta 1997 lähtien.


title: Rymättylän Soihtu

text: Kuulantyöntäjä Urho Nummelinia voidaan pitää menestyneimpänä Soihtulaisena.


title: Adolfo López Mateos

text: Adolfo López Mateos (26. toukokuuta 1910 Atizaphan de Zaragoza, Meksiko – 22. syyskuuta 1969) oli meksikolainen vallankumouspuolueen poliitikko, joka toimi Meksikon presidenttinä 1958–1964. Hän oli John F. Kennedyn aikalainen ja samalla tavoin hyvin suosittu presidentti maassaan. Hän muun muassa teki koulukirjat ilmaisiksi, jakoi maata talonpojille, kansallisti sähköyhtiöt ja kehitti monella tavoin Meksikon sosiaaliturvaa ja terveydenhoitoa.


title: Adolfo López Mateos

text: López Mateos opiskeli lakia ja valmistui 1934. Hän toimi Meksikon valtuutettuna Yhdistyneiden kansakuntien talous- ja sosiaalineuvostossa. Hän tuli mukaan politiikkaan senaattorina ja vallankumouksellisen puolueen pääsihteerinä ja toimi sitten työministerinä kunnes sai vuoden 1958 presidentinvaaleissa ylivoimaisen enemmistön äänistä.


title: Adolfo López Mateos

text: Jo aktiivikautenaan López Mateos kärsi todella pahoista migreenikohtauksista, ja presidenttikauden jälkeen hänen aivoistaan löydettiin aneurysma. Hänen tilansa paheni niin, että hän vietti viime vuotensa vaikean aivovamman lamauttamana.


title: Cry ‘Havoc’

text: Cry ‘Havoc’ on Richard Thorpen ohjaama yhdysvaltalainen sotadraamaelokuva, joka sai ensi-iltansa vuonna 1943. Näyttelijät ovat pääosin naisia, ja sotadraaman pääosissa ovat Margaret Sullavan, Ann Sothern ja Joan Blondell ja sivuosissa Fay Bainter, Marsha Hunt, Ella Raines, Frances Gifford, Diana Lewis, Heather Angel, Dorothy Morris ja Connie Gilchrist. Elokuvassa esiintyvät miehet ovat pienissä sivurooleissa tai avustajina. "Cry ‘Havoc’" on Robert Mitchumin varhaisimpia elokuvaesiintymisiä; elokuvassa hänet nähdään lyhyen aikaa kuolevana sotilaana. Lisäksi "Cry ‘Havoc’" jäi Diana Lewisin viimeiseksi elokuvaksi.


title: Cry ‘Havoc’

text: Elokuva perustuu Allan Kenwardin samannimiseen näytelmään (1942), jonka pohjalta Paul Osborn ja Jane Murfin laativat elokuvan käsikirjoituksen. Elokuvan tuottajana oli Edwin H. Knopf sekä tuotanto- ja levittäjäyhtiönä Metro-Goldwyn-Mayer. Warner Bros. Digital Distribution julkaisi elokuvan DVD:nä 19. tammikuuta 2010.


title: Cry ‘Havoc’

text: "Cry ‘Havoc’" sijoittuu Bataanin taisteluun, jota käydään Filippiineillä vuoden 1942 alussa. Elokuva kertoo armeijan sairaanhoitajien kamppailusta Bataanin piirityksen aikana.


title: Cry ‘Havoc’

text: Alun perin Allan Kenwardin kolminäytöksistä "Cry ‘Havoc’" -näytelmää esitettiin pienessä hollywoodilaisessa teatterissa syksyllä 1942. Näytelmän Broadway-versio sai ensi-iltansa New Yorkin Morosco Theatressa 25. joulukuuta 1942 nimellä "Proof Thro’ the Night", joka kuitenkin jo 30. joulukuuta vaihdettiin takaisin alkuperäiseen nimeensä kielteisen reaktion takia. Näytelmää esitettiin vain 11 kertaa, ja näytelmän viimeinen esitys oli 2. tammikuuta 1943. Näytelmän pääosia esittivät muun muassa Carol Channing ja Ann Shoemaker.


title: Cry ‘Havoc’

text: Elokuvayhtiö MGM osti näytelmän elokuvaoikeudet sen Hollywoodin esityskauden aikana 20 000 dollarilla, ja myöhemmin MGM maksoi lisäksi 15 000 dollaria Broadway-version elokuvaoikeuksista. Aluksi Mervyn LeRoyn oli tarkoitus ohjata elokuva, mutta hänet korvattiin Richard Thorpella huhtikuussa 1943. Monia näyttelijöitä harkittiin elokuvan pääosiin, kuten Joan Crawfordia, Merle Oberonia, Hedy Lamarria, Eve Ardenia, Lana Turneria, Donna Reediä, June Allysonia, Marilyn Maxwellia, Ann Sheridania ja Laura La Plantea. Lopulliset elokuvan näyttelijät palkattiin rooleihin juuri ennen kuvausten alkua huhti-toukokuussa 1943.


title: Cry ‘Havoc’

text: "Cry ‘Havoc’" -elokuvan kuvaukset alkoivat 13. toukokuuta 1943. Elokuva kuvattiin MGM:n studioilla Kalifornian Culver Cityssä ja Kalifornian Montebellossa. Elokuvan kuvaukset saatiin päätökseen 30. kesäkuuta 1943. Uusinta- ja lisäkuvaukset kuvattiin heinä-syyskuussa 1943.


title: Cry ‘Havoc’

text: "Cry ‘Havoc’" sai Yhdysvaltain ensi-iltansa New Yorkissa 23. marraskuuta vuonna 1943, ja elokuvan maanlaajuinen ensi-ilta Yhdysvalloissa oli seuraavan vuoden helmikuussa. Bataanin taistelu oli elokuvan ilmestymisen aikaan uutisoitu ajankohtainen tapahtuma, joka toi elokuvalle menestystä. Vaikka elokuvakriitikot pitivät elokuvaa enemmän teatterimaisena näytelmänä kuin elokuvana, heidän mielestään elokuva on rehellinen kuvaus sodasta.


title: Arthur Masuaku

text: Arthur Masuaku (s. 7. marraskuuta 1993 Lille, Ranska) on kinshasankongolainen jalkapalloilija. Hänellä on myös Ranskan kansalaisuus. Masuaku edustaa Englannin Valioliigassa pelaavaa West Ham Unitedia ja on pelipaikaltaan vasen laitapuolustaja.


title: Arthur Masuaku

text: Masuaku pelasi ensimmäisen ottelunsa Ranskan pääsarjassa 10. elokuuta 2013 Toulousea vastaan. 29. tammikuuta 2014 hän teki ensimmäisen maalinsa joukkueessa ottelussa Marseillea vastaan.


title: Arthur Masuaku

text: Heinäkuussa 2014 Masuaku teki sopimuksen kreikkalaisseura Olympiakosin kanssa.


title: Arthur Masuaku

text: Elokuussa 2016 englantilaisseura West Ham United osti Masuakun Olympiakosista noin seitsemän miljoonan euron siirtosummalla.


title: Nordiska Kreditbanken

text: Aktiebolaget Nordiska Kreditbanken oli ruotsalainen liikepankki, joka perustettiin vuonna 1896 hankkimalla vuodesta 1881 toiminnassa olleen "Aktiebolaget Stockholms tjänstemannasparkassan" liiketoiminnot.


title: Nordiska Kreditbanken

text: Pankin hallituksessa olivat muun muassa Fredrik Wachtmeister ja Isaak Hirsch. Joulukuussa 1916 hallitus päätti, että pankki on pantava selvitystilaan, jolloin Sveriges Privata Centralbank 1917 otti sen omistukset haltuunsa.


title: Nordiska Kreditbanken

text: Pankilla oli aluksi pääkonttori toisessa kerroksessa Drottninggatan 8:ssa. Tjänstemannakassanin konttori Brandkontoretin talossa Mynttorget 4:ssa oli sivukonttori. Ferdinand Boberg piirsi 1902 Rosenbad-rakennuksen pankin pääkonttoriksi. Rosenbadin ohella pankki hankki useita sivukonttoreita rahoittamalla asuntorakentamista ja sijoittamalla konttorin niiden kiinteistöihin.


title: El Marino

text: El Marino oli chileläinen muutaman kuukauden vuonna 1917 ilmestynyt riippumaton sanomalehti. Sen kotipaikkakunta oli Pichilemu.


title: Rungusit

text: Rungusit ovat etninen ryhmä Malesian Sabahin osavaltion Kudatissa. Vuonna 1990 heitä arvioitiin olvena noin 20 000. Rungusin kieli kuuluu pohjoisborneolaisiin kieliin.


title: Rungusit

text: Borneon alkuperäiskansat saivat joitakin vaikutteita kiinalaisilta ja intialaisilta joko suoraan, tai kaupankäynnin kautta. Aikanaan alueella käytettiin esimerkiksi kiinalaista keramiikkaa ja sanskritista on jäänyt joitakin lainasanoja yleiseen käyttöön. 1500-luvulta lähtien muslimikauppiaat alkoivat liikkua Borneon rannikoilla. Ennen brittien tuloa alueelle rungusit olivat Brunein sulttaanikunnan alaisuudessa. Brittien tartuttua vallankahvaan he toivat kiinalaisia työntekijöitä alueen tupakkaplantaaseille. Näiden plantaasien lopetettua toimintansa 1900-luvun alussa kiinalaiset alkoivat viljellä riisiä, kumipuita ja kookoksia. Tämän kehityksen myötä osa rungusien maista päätyi kiinalaisten omistukseen. Lähetyssaarnaajat tulivat Kudatin niemimaalle 1950-luvulla.


title: Rungusit

text: Rungusien perinteinen elinkeino on ollut maanviljelys. Tärkeitä viljelyskasveja olivat esimerkiksi riisi, maissi ja taaro. Hedelmiä kuten banaaneja, papaijoita ja mangoja saatiin istutetuista hedelmäpuista. Kotieläiminä oli sikoja ja kanoja, joiden lisäksi proteiineja saatiin kalastamalla ja metsästämällä.


title: Rungusit

text: Perinteisessä uskossa jumaluudet, eli "osunduw", auttoivat ihmisiä papittarien kautta. "Rogon" puolestaan saattoi aiheuttaa onnettomuuksia, kuten tauteja tai hedelmättömyyttä. Uhreja kuten sikoja tai kanoja annettiin häiden yhteydessä, tai esimerkiksi taudin parantamiseksi.


title: Donetskin kansallinen yliopisto

text: Donetskin kansallinen yliopisto (DonNU) (, ) on Itä-Ukrainassa, Donetskin kaupungissa sijaitseva suuri yliopisto.


title: Donetskin kansallinen yliopisto

text: Donetskin kansallinen yliopisto pohjautuu heinäkuussa 1937 perustettuun Stalinon (nyk. Donetskin) kasvatustieteellisen valtioninstituuttiin. Aluksi 20 luennoitsijaa vastasi 138 opiskelijan opetuksesta. Kurssikoot kasvoivat nopeasti, oppilaitos monipuolistui. Syyskuussa 1964 Donetskin kasvatustieteellisestä instituutista tehtiin neuvostojohdon päätöksellä Harkovan valtionyliopiston Donetskin haarayksikkö. 28. toukokuuta 1965 tästä muodostettiin Donetskin valtionyliopisto. Se kasvoi ja monipuolistui niin, että vuonna 1970 opetusta annattiin jo seitsemässä tiedekunnassa. Ukrainan itsenäistyttyä yliopisto nimettiin vuonna 2000 kansalliseksi yliopistoksi ja sai vuonna 2004 se autonomisen tutkimusyliopiston aseman.


title: Donetskin kansallinen yliopisto

text: Yliopistossa on nykyään 12 tiedekuntaa ja 76 ainelaitosta. Yliopistossa opiskelee yli 18 000 opiskelijaa, joista noin 300 tulee ulkomailta. Vuonna 2013 suoritetussa kahdensadan ukrainalaisen yliopiston vertailussa Donetskin yliopisto pisteytettiin Ukrainan 17. parhaaksi yliopistoksi. Vuoden 2014 vertailussa yliopiston sijaluku oli 20. Brittiläinen QS World University Rankings vertailun 2014 versio sijoitti yliopiston maailmanlaajuisesti sijaluvuille 701+ (yli 700). Espanjalainen Webometrics luokitteli yliopiston puolestaan kansallisesti sijaluvulle 24 ja maailmanlaajuisesti sijalle 3772.


title: Donetskin kansallinen yliopisto

text: Syksyllä 2014 Donbassin sodan alettua Itä-Ukrainassa yliopisto antoi kotisivullaan yhteysosoitteekseen Donetskin kampuksen sijaan Länsi-Ukrainan Vinnytsjassa sijaitsevan hallinnollisen osoitteen. Niin sanotun "Donetskin kansantasavallan" Venäjä-mieliset separatistit olivat tuolloin vallanneet muun muassa DonNU:n päärakennuksen. Sittemmin separatistit ilmoittivat sulkevansa esimerkiksi yliopiston Ukrainan historian laitoksen, jonka opettajat eivät suostunet vannomaan uskollisuutta "kansantasavallalle". Aseistetut separatistit kertoivat siirtävänsä tilat Moskovan valtionyliopiston (MGU) ja Moskovan humanistisen valtionyliopiston sivutoimipisteiden käyttöön. Osoitteenmuutoksellaan ja kotisivuillaan yliopisto viestitti halustaan pysyä osana Ukrainan yliopistojärjestelmää. Opettajista suuri osa siirtyi työskentelemään uudessa osoitteessa Vinnitsassa, mutta opiskelu oli paljolti etäopiskelua. Useimmat Itä-Ukrainan separatistialueella aiemmin sijainneet yliopistot olivat siirtäneet ainakin hallintonsa pois kapinallisalueelta.


title: Contact from the Underworld of Redboy

text: Contact from the Underworld of Redboy on kanadalaisen laulaja, kitaristi ja lauluntekijä Robbie Robertsonin studioalbumi vuodelta 1998.


title: Contact from the Underworld of Redboy

text: Albumilla Robertson tuo esille Pohjois-Amerikan alkuperäisväestön asiaa. Albumin yhteydessä on tehty PBS-televisiokanavalle dokumentti "Robbie Robertson: Making a Noise."


title: Contact from the Underworld of Redboy

text: CD-levyn vihkosessa on ote John (Fire) Lame Deerin ja Richard Erdoesin kirjasta "Lame Deer, Seeker of Visions".


title: Contact from the Underworld of Redboy

text: 1. The Sound Is Fading – 5:00 (vierailijana Leah Hicks-Manning)


title: Contact from the Underworld of Redboy

text: 2. The Code of Handsome Lake – 6:11


title: Contact from the Underworld of Redboy

text: 3. Making a Noise – 5:11


title: Contact from the Underworld of Redboy

text: 4. Unbound – 4:35


title: Contact from the Underworld of Redboy

text: 5. Sacrifice – 6:18 (vierailijana Leonard Peltier)


title: Contact from the Underworld of Redboy

text: 6. Rattlebone – 4:26


title: Contact from the Underworld of Redboy

text: 7. Peyote Healing – 6:10 (vierailijana Primeaux and Mike)


title: Contact from the Underworld of Redboy

text: 8. In the Blood – 4:35


title: Contact from the Underworld of Redboy

text: 9. Stomp Dance (Unity) – 4:49 (vierailijana The Six Nations Women Singers)


title: Contact from the Underworld of Redboy

text: 10. The Lights – 5:54


title: Contact from the Underworld of Redboy

text: 11. Take Your Partner by the Hand (Red Alert Mix) bonusraita – 6:43


title: Contact from the Underworld of Redboy

text: Vierailijat muista levy-yhtiöistä:


title: Contact from the Underworld of Redboy

text: Vastaavana tuottajana on toiminut Gerry Gersh ja osallisena on myös Jared Levine.


title: Contact from the Underworld of Redboy

text: Äänittäjät: Tim Stroh, Jim Wilson, Carmen Rizzo, Troy Matthews, Pat McCarthy, Dane Ngahuka, Randall Prescott ja Jamie Cerniglia.


title: Contact from the Underworld of Redboy

text: Äänitysapulaiset: David Nottingham, Eric Greedy, Jeff Thomas, Mike Zainer, Andy Haller, William Bartley, Kyle Johnson, Andy Green, Alexis Smith ja Okhee Kim.


title: Contact from the Underworld of Redboy

text: Miksauspaikat: The Village, LA; Whitfield, Lontoo; The Townhouse, Lontoo; Front Page, LA.


title: Contact from the Underworld of Redboy

text: Digitaalinen editointi: Andrew Scheps, Don C. Tyler ja Paul Blakemore.


title: Contact from the Underworld of Redboy

text: Masterointi: Stephen Marcussen Precision Masteringissa.


title: Pantsarlahti

text: Pantsarlahti oli yksi Viipurin vanhoista suomalaisista kaupunginosista. Se sijaitsi alun perin Viipurin keskiaikaisen kaupunginmuurin ja 1500-luvun jälkipuoliskolla rakennetun Sarvilinnoituksen välisellä alueella. 1860-luvulla tapahtuneen kaupunginmuurin purkamisen jälkeen Pantsarlahti rajoittui lännessä Linnoituksen, pohjoisessa Repolan, idässä Kalevan ja kaakossa Havin kaupunginosiin. Nimensä alue sai sitä ympäröineistä linnoitusvalleista eli pantsareista.


title: Pantsarlahti

text: 1400-luvun jälkipuoliskolla Pantsarlahdessa sijaitsi spitaalisairaala, jonka yhteyteen Viipurin linnan käskynhaltijana toiminut Eerik Akselinpoika Tott rakennutti Maria Magdalenan kappelin nimellä tunnetun pienen kirkon 1470-luvulla. Molemmat tuhoutuivat vuonna 1710 Viipurin piirityksen yhteydessä. Kappelin yhteydessä sijaitsi myös hospitaaliseurakunnan oma hautausmaa. Samalla alueella toimi tämän jälkeen työsiirtola jo viimeistään 1800-luvun alussa.


title: Pantsarlahti

text: Vuoden 1930 väestönlaskennassa Pantsarlahdessa oli 4 017 asukasta, joista 3 592 oli suomenkielisiä, 188 ruotsinkielisiä, 234 muunkielisiä ja 3 asukkaan kieli oli tuntematon.


title: Pantsarlahti

text: Pantsarlahden pohjoisosassa oli pien- ja kerrostaloasutusta ja eteläosassa puolestaan teollisuus- ja satama-aluetta, jossa toimi muun muassa Viipurin konepaja vuosina 1864–1939. Vuonna 1932 Eteläsataman tuntumaan valmistui arkkitehti Erkki Huttusen suunnittelema funkistyylinen Hankkijan Viipurin konttori, jonka yhteydessä toimi myös mylly ja leipomo. Oy Starckjohann & Co. Ab:n niin ikään funkkista edustava keskusvarasto puolestaan rakennettiin sen läheisyyteen Havinkadun varrelle vuonna 1939. Varaston suunnitteli arkkitehti Jalmari Lankinen, mutta rakennusta ei kuitenkaan ehditty ottamaan käyttöön ennen talvisodan syttymistä.


title: Pantsarlahti

text: Muita tunnettuja rakennuksia olivat vuonna 1912 toimintansa aloittanut Viipurin adventtikirkko, jonka uusi funkkistyylinen rukoushuone valmistui Pantsarlahteen 1935 sekä 1931 rakennettu kaupunginarkkitehti Väinö Keinäsen suunnittelema tyttöjen- ja poikien ammattikoulu. Useiden eri alojen koulutusta tarjonneessa oppilaitoksessa oli vuonna 1939 yli 800 opiskelijaa. Pantsarlahdessa toimi myös Viipurin klassillinen lyseo.


title: Pantsarlahti

text: Merkittäviä Pantsarlahteen rakennettuja asuin- ja liikekiinteistöjä olivat muun muassa As. Oy Arina (1900) Torkkelinkadulla, jonka suunnittelivat arkkitehdit Emil Gustafsson ja Allan Schulman, Paavo Uotilan piirtämät Kullervonkatu 10 (1908) ja Konsuli M. Wilskan talo (1921), Väinö Keinäsen Brahenlinna (1937) Pantsarlahdenkadulla ja Linnankatu 49 (1938) sekä Berndt Ivar Aminoffin sotakamreeri B. Lagercrantzille vuonna 1902 suunnittelema jugendtyylinen Vaasankatu 3, jonka jatkeeksi Clas Axel Gyldén piirsi toisen jugendtalon vuonna 1910.


title: Paavo Rauskanen

text: Paavo Rauskanen (s. 1955 Kuorevesi) on suomalainen kirjailija. Hän on kirjoittanut kirjat "Selvä lentoonlähtöön" (1987), "Pudonneen purjekoneen tapaus" (1988), "Lunta Kilimanjarolla" (1989), "Valeseinä" (2009) ja "Pakomatka" (2010).


title: Paavo Rauskanen

text: Paavo Rauskanen on koulutukseltaan peruskoulunopettaja ja on työskennellyt vuosikausia Mänttä-Vilppulassa Savosenmäen ja Länsi-Koskelan kouluissa sekä mm. Kenian suomalaisen koulun johtajana (1985–1987) sekä Thaimaan suomalaisen koulun rehtorina (1994–1996 ja 2002–2004).


title: Paavo Rauskanen

text: Rauskanen on työskennellyt freelance-toimittajana vuosien mittaan seuraavissa radioissa: IBRA Radio, Yle/Pirkanmaa, Lehiradio, Radio Keurusselkä, Radio Gospel ja Radio Dei.


title: Paavo Rauskanen

text: Paavo Rauskanen on toiminut useita kausia Mäntän kaupunginvaltuustossa.


Donetskin kansallinen teknillinen yliopisto (DonNTU) (, ) on Itä-Ukrainassa, Donetskin kaupungissa toimiva suuri teknillinen yliopisto, jolla on kansallisen yliopiston asema. Sillä on noin 28 000 opiskelijaa.


title: Donetskin kansallinen teknillinen yliopisto

text: Vuonna 2014 suoritetussa kahdensadan ukrainalaisen yliopiston kansallisessa vertailussa DonNTU pisteytettiin Ukrainan 16. parhaaksi yliopistoksi. Espanjalainen Webometrics luokitteli yliopiston puolestaan kansallisesti sijaluvulle 12 ja maailmanlaajuisesti sijalle 2445.


text: Yliopiston tunnetuimpiin opiskelijoihin kuuluvat Neuvostoliiton johtaja, maan kommunistisen puolueen pääsihteeri Nikita Hruštšov (1894–1971) ja Ukrainan entinen presidentti Viktor Janukovytš (1950–).


text: Useimmat Itä-Ukrainan separatistialueella aiemmin sijainneet yliopistot olivat siirtäneet ainakin hallintonsa pois kapinallisalueelta. Myös DonNTU siirsi muun muassa hallintonsa pois aiemmasta osoitteestaan (vul. Artema 58, 83000 Donetsk) syksyllä 2014. Yliopistohallinnon uusi osoite on Donetskin alueen pohjoisosassa Krasnoarmijskissa. Osoitteenmuutoksella yliopisto pyrki takaamaan mahdollisuutensa saada poikkeusoloista huolimatta jatkossakin Ukrainan valtion rahoitusta esimerkiksi henkilökunnan palkkoihin, opiskelijastipendeihin ja toimintaansa sekä voivansa pysyä osana Ukrainan yliopistojärjestelmää. Ukrainan presidentin marraskuussa 2014 antamalla säädöksellä valtion rahoitus separatistialueelle muutoin lopetettiin.


title: UKK-kävelytesti

text: UKK-kävelytesti arvioi terveyskunnon keskeistä osatekijää kestävyyskuntoa. Kestävyyskunto tarkoittaa hengitys- ja verenkiertoelimistön suorituskykyä. Sen avulla testattavalle voidaan antaa palautetta hänen aerobisen kuntonsa riittävyydestä suhteessa terveyteen ja toimintakykyyn.


title: UKK-kävelytesti

text: Kävelytesti perustuu arvioon maksimaalisesta hapenottokyvystä (VOmax). Se ilmaistaan kuntoindeksinä, jossa iän vaikutus on otettu huomioon. Kuntoindeksi kertoo kuntotason verrattuna samanikäisten naisten ja miesten viitearvoihin.


title: UKK-kävelytesti

text: Testissä kävellään kaksi kilometriä tasaisella vauhdilla mahdollisimman nopeasti terveyttä vaarantamatta. Tulos on luotettava silloin, kun testi tehdään ohjattuna. Koulutettu testaaja osaa ottaa huomioon testin tulokseen vaikuttavat tekijät.


title: UKK-kävelytesti

text: Kävelytesti on tarkoitettu 20–65-vuotiaiden aikuisten kestävyyskunnon testaamiseen. Se sopii henkilöille, joilla ei ole ripeää kävelyä rajoittavaa sairautta tai vammaa tai sydämen sykkeeseen vaikuttavaa lääkitystä. Erittäin hyväkuntoisille testiä ei suositella. Säännöllisesti kestävyysliikuntaa yli viisi tuntia viikossa noin tunnin kerrallaan harrastaville se ei välttämättä anna luotettavia tuloksia.


title: UKK-kävelytesti

text: UKK-instituutin kehittämä UKK-kävelytesti on erinomainen apu terveyden edistämiseen pyrkivässä liikuntaneuvonnassa. Testattavan ominaisuudet ja elämäntilanne vaikuttavat siihen, millä tavoin testiä kannattaa käyttää liikuntaneuvonnassa. Liikuntaneuvonnan tueksi tarvitaan UKK-kävelytestin lisäksi tietoa testattavan elintavoista ja terveydestä.


title: At Tafilah

text: At Tafilah () on At Tafilahin kuvernoraatin pääkaupunki läntisessä Jordaniassa. Sen väkiluku oli vuoden 2004 väestönlaskennassa 23 512.


title: At Tafilah

text: Tammikuussa 1918 brittien tukemat arabikapinalliset voittivat turkkilaisjoukot Tafilahin taistelussa osana alueella ensimmäisen maailmansodan aikana käytyä arabikapinaa. Brittiläinen yhteysupseeri T. E. Lawrence kuvaa taistelua sotamuistelmissaan "Seven Pillars of Wisdom" (1922).


title: EDA-R

text: EDA-R () on Ranskan merivoimien neljän L-CAT maihinnousualuksen () muodostama alusluokka. Ne on suunniteltu toimimaan yhdessä Mistral-luokan alusten kanssa tai yksin lähellä rannikkoa. Alukset kykenevät kuljettamaana maihinnousuosastojen asejärjestelmiä, varusteita, rahtia ja henkilöstöä aluksilta maihin sekä rannan suuntaisesti paikasta toiseen.


title: EDA-R

text: Constructions industrielles de la Méditerranée (CNIM) aloitti alustyypin suunnittelun vuonna 2000, mutta suunnitelma hylättiin 2003. Työ aloitettiin kuitenkin uudelleen 2008. Suunnittelun tueksi Gamelin telakka valmisti yhden koekappaleen, jolla tehtiin koeajo Saint-Malosta Toulonin sotasatamaan. Prototyyppi rantautui 14. lokakuuta 2008 Toulonissa. Maaliskuussa 2010 aluksella kuljetettiin 54 tonnin painoinen Leclerc-taistelupanssarivaunu.


title: EDA-R

text: CNIM ilmoitti, että aluksen suorituskyky vastaa ilmatyynyalusta tavanomaisen hinnalla. Neljä alusta on valmistettu Ranskan merivoimille ja ne on esitelty laivaston johdolle tammikuussa 2011. Lisäksi on valmistettu neljä alusta Venäjän laivastolle, mutta niitä ei ole luovutettu tilaajalle. Venäjä on ei ole toteuttanut suunniteltua neljän aluksen jatkotilausta.